
KA TIEN-RUIDPHANG 


KO KUR KO KHA DONHOK, 

1. La thoh ia kane ka kot kat kum ki ktienrim bad 
'tien tymmen katba iah ban kynmau bad ban shem inynta na 
ki kfjen jong phi ba phi ia kren ia khana bad tymmen bad 
khynnah. 

2. Ban shu pyllait lymbiang ia kane ka kot Niam tip* 
Blei tip-Brieu donsot donkular ki Khasi, nga sngeu sah 
pap halor lade, namar, ba mynta ki khun K.hasi jong ngi 
kirn don jingiahikai jmgiapule shah shaphang ka Hok ka 
sot ha la ing la !ng kumba don ha kibariro. 

3. Ha shnong ruh kim don tymmen shuh ki ban sneng- 
ban-krau siinong kumba ju don mynno mynno. Ka ialum- 
lalang ban ia thir la ka dei ka lait rub ym ju sotan shuh. 

4. Mynta kumne pat la wan poi sad a kapule-kotia 
kiba thoh da ki brieu kiba ym tip-sang tip*raa ei ei shuh, 
kim tiphok tipsot ne tip-Blei ht shuh, ki tip sa tang ka 
said-nia-pynksan la kaba mut. 

5. la ka sot te la jan ym don ba khein shuh hi bad la 
jan ym don ba sngewthuh eh shuh, tang ba la ka ym don 
ba lah pynjot,— kan jop hi. 

6. Ki iateh mun tip, mun-ia-batai, sa tang ia ka tip- 
hok tip-pap kaba kim tip ia lado hi ruh— ki don kum kaei 
— bad kiwei pat lei-lei ki don kum kaei, kata te lei-lei kaba 
sha lyndet ka long brieu la jong hi. 

7. Hok,~lada ka laid ka pyrthei ha kane ka dur kbam- 
slem — ia ka kin sa ia khein sa tang ia kano kano ka kam 
kaba ym iohkem da ka Ain (kaba ki iathau bor hi) bad 
ia ka kam kaba ki ia mon ia khusi hi paratrai, lada ka long 
kaba sang eh mb. Pap, pat, kin sa ia khein ia ka kam 
lashai sa tang ia kaba da ioh kem ioh bishar da kata 
ka ain-thau-bor hi bad ia ka kam kaba ym da ia khusi 
para-trai lada ka long kaba don sot eh ruh. 

S. Sngeu kein : nyngkong eh phin shem ha kane ka 
kot Niam-ki-Khasi ka jingbatai bad ka jinghikai u longshua 
shaphang ii Blci ba uba long kumno, bad da kumno U la than 
bad la buh ne thep mynsiem ha kiei kiei baroh kiba im. 

Da kata ka jinghikai ngi ioh ia ka jingtip shaphang U 
B)ei kaba shai, ia kaba ym ju shem bad ym ju don ha 
kiwei ki niam, bad ka long ruh kaba halor duh ka jing- 
sngeuthuh shaphang U Blei, ia kaba ka jingstad-pyrkhat (ka 
Philosophy) Jong ka pyrthei sepngi (naduh U Plato) ka la 
wad khlem lah shem ne lah sngeuthuh haduh mynta. 

Ia U Blei bad la ka hok, ong u longshua, phim lah 
ban shem lut da kano kano ka jinghikai ne jingt>neng ne 
jingthoh, la u la lah sneng katto ruh, u da ong pat hi de 
ba ngi dei ban ia poramit hi bad U Blei bad la ka bishar- 
mynsiem haba poi kano kano ka jingmut ne jingkren ne 
jingkam kaba eh, naba U Blei U don hi ha ngi—bad ngi 
hi—hapoh mynsiem. 

Kumta u la^sneng u loogsboa : **Hei phi da *mut-hok, 
mut-blei’ haba leh ia kano-kano.” Bad, ha kata ka rukom 
u la pyniaid ia la ka ktien baroh haba u hikai ne u sneng- 
ia ngi : Kumba haba u ong, **Shonghok shongblei,&c. 
utn ong satia **ShoDgma ne kup khan &c. 



iii 

9. Ha fca por aiynta lehse Icin jiathut ia ka ktien ba 
ong u tymmen-hok, **Ba ym jo don riewblei ne jingkren 
blei”. Hynrei kane ka long kaba shisha eh, naba ym lab 
iapyisbang ne ia pynsyriam ia U Blei ne ia ka jingleh 
jong U bad no badno ne bad ka jingleh jong uno uno 
ne, Um Ju mih ju pau hi rah hangno bangno bad mvnno> 
mynno ruh. Kum la kita ki jingkren phareb ba ong “neu. 
blei”, ne ba ong "kren U Blei” ne ba ong ba “wan mih 
U Blei ne mih-blei,” la ong da u longsbua bad da ki 
tymmen-hok, “Wat, ju ngeit,” bad ki da khang tyngeb 
naba long pap. la ki brieu, ki rieutymmen hi, kiba da 
bha shisha kiba shu iarap ei ka bor ka buij ia kiwei bad 
kiba ym ju khmih lynti nong ei ei na kiwei haba ki pynlch 
ne hikai ei ei ia kiwei, kum ia kita ki shu ong ki “mau 
blei diengblei.” Kata ka mut ba ki long kiba shu iathuh 
hok, la snenghok, la pynkhmih hok ei ha ka shitom khlem 
khmih bainong kum ki “mau-khan” ne ki “diengkhein”. 

10 Te namar katei baroh nga sngeu donkam ban da 
batai ia ki ktien katto katne tylli kiba dnn ha kane ka kot 
ia kiba donkam ban da sngeuthuh lashai ynda pule da ki 
khynnah kiba ym ju ioh sngeu rieu-tymmen shuh ki ban 
sneng ia ki haphang ka iaid ka ieng hok — donsoj donblei. 

11. Longshua — la kane ka ktien longshua mynta ki la 
pynmut noh ia kino kino ki brieu kiba don tang ha shuwa 
ia lade hi. Hynrei kam dei kumta. Phin shem ha kane ka 
kot ki ktien — 1, “Longshua”, 2. “Uba rim”, 3. “K* 
tymmen”, 4. Rieutymmen. 

(I) Longshua : Ka mut ia u brieu ne kJ brien kiba fa 
don ladtth raundang man brieu mih briew ha kane ka 
pyrthei. 

(2) Ubarim : Ka mut ia u ne ki brieu kiba mih hadien 
ki “longshua” bad kiba dang sngewthuh bad dang bat-hok 
‘a ka jinghikai u “longshua”, 

(3) Ki tymmen : Ka mut ia ki brieu kiba bud hadien 
“uba-rim,” bad kiba iathuh ia ki jingbthah “ubarim” sha- 
phang ka Hok ka Sot. 

(4) Rieu tymuicB pat ka mut ia ki brieu ne u brieu uba 
kren ia ki jingsiicng “ki tymmen” lada dei aba don hi ha 
kato ka por ba don ma lade hi ruh. 

Kumta longshua ka mut ia ki brieu kiba nyngkong eh 
ha pyrthei. 

12. Kat ka jiugsngeuthuh kaba shisha, u “longshua” u 
long u brieu uba la io'i ka sap na U Blei kaba dang sngur 
bad dangshai shaphang U Blei bad ka Hok ka sot, kata 
ka sap kaba sngeuthuh puru biang shaphang la ka laid ka 
ieng hok ha pyrthei, bad, kaba tip pura shaphang kiti kiei 
kiba donkam ia ka met bad ka mynsicm. 

13. Namar kata ki rieu-hyndai ki la long kiba kham 
stad hok bad kham shai hok ia kiba mynta, ki la long kiba 
Sngeuthuh pura biang baroh la ki kamhok-kynti haphang 
la ka pyrthei sngi. 

14. Ngini dei ban rem, ngi dci ban sngeuthuh ba U 
Blei u la thau ia ki brieu hadien eh ynda U la lah khreh 
ia kiei kiei baroh kiba donkam ia u brieu. Wat tim pap 
ia lade, na kata, ba long pap. 

15. Haba u la lah khreh kum ia ka sngi ia u bnai 
ban ai jingshai ia ngi u brieu, phi lah ban ngeit ba urn 
shym lu khreh de ia u brieu ka sap kaba shai ba un nang 
tip shong ha pyrthei kham halor ban ia ki mrad baroh? 

Em ! U la lah kfareh shisha ka sap ia ki brieu kiba noogkong 
eh ha kane kapyrthei— ka sap kaba kham shai kham sngeu* 
tbuh kham shemphang shaphang kiei kiei baroh kiba donkam 
ia ka met bad ka mynsiem jong ki. Ki la donkam hjndai eh 
ban shong ha khlau ha ki sangam sajah bah : na kata ki la 
ioh ruh ka jingnang kaba kham bare shaphang ki nuit ki 
kanbat &c., ban b’am ban tah haba pang. Ki la don kam 
ban sngeuthuh do ba dei ban ia shongsuk shongsain ha 
pyrthei, bad na kata ki la ioh ruh ka jingtip-Blei tip*brieu 
kaba kham bha bad kham shai. 

16. Ka sap kaba ha ngi m>nta ruh ka long shisha ka 
juh, hynrci kaba la khleh tngit na ka jingiai-wanniih brieu 
ha pyrthei ngar shi ngar kat kum la ki kam pap kam hok 
ba la iadon ha kiwei pat ki junom mynshua. 

17. Kumta kein, kiba flieukur ia kaba rim ka buij ka 
akor, ka jingtip bad ka jingshai, kin ioh ka jingsngeuthuh 
kaba kham halor ka ban sahsot bad pynim suk ia ki hangne 
ha pyrthei hi bad kin ioh-hok de nangnc ban lam ia ki »ha 
ing-U-Blei. 

18. Naei nga la ioh jingmut ban thoh ia ki kot shaphang 
ka niam bad shaphang U Blei lehse. don ki brieu ki ban kylli, 
bad ki ban ong de ba nga la ioh na ki kot ki jong ki Phareng 
ne ki Dkhar, bad kumta kin ong ba nga la shu thau-stad hi 
tang ban ioh burom raa lade. Khublei, cm, kam dei shisha 
kumta. Nga la ioh buij, kat ka hok, na ki jinghikai u longshua 
kiba don hapdeng ki khun>Khasi hi mynta — kiba don ha ki 
ktien ba ki ia krt n shynrang bad kynthei mynta hi — ^tang ba 
kim sngeuthuh ia ki naba kim ju pyrkhat ia kita ki ktien ba 
ki mut aiu bad kim ju iapyrshang sngeuthuh shuh ia ki. 

(o) Ngan shu ai kawei ka nongmuna napdeng kiba bun, 
naba kata ka ktien ka long kaba sdang ban at jingmut 

ia nga shaphaog ka niam bad U Blei. Kata ka kHen ka 
long fcanc Para mynsiem ba ong ki tymmen — bad mynta hi 
ruh ki khyniiih ki kynnoh hi ia kata ka ktien— haphang ki 
mrad. Da kaba iai pyrkhat iai pynshong ia kata ka jingong 
slein slem, nga la sngeuthuh ba ka mynsiem dei hi pleng la 
ka jong kawei pat, kam dei satia ka mynsiem-Blei, bad 
ba kici kiei baroh, kiba don jingim, — ki dicng ki siej bad 
kiwei kiwei baroh — ki dei kiba don la ka mynsiem ba 
kyrpang tang kat la ka sap pat hi ba u ai U Blei ia ki. 

(Jb) la kata ka mynsiem ki la shorn mynta hadien, ynda 
haba nga la laJi thoh shaphang kata, da ka Jingnang thau 
kor, ba ki ithuh ba ki dieng ruh ki iakrcn para ki bad 
ba ki lynfliar haba leit pynsnieu ia ki. 

{k) Sa kane kawei : Nga la sngeuthuh ba U Blei 
pleng uba don ha ngi hi baroh shipyrthei tang na kane 
kawei ka jingong jong u longshua, 1) Blei Na jroDg NaTblan • 

(d) Kumta ter ter phin sngeuthuh shuh shuh baroh na 
ki jinghikai u longshua da kaba du pyrkhat biang biang, ynda 
phi da la pule bha ia kane ka kot Niam-ki-Khasi. 

19. Sot — ka mut Jingshisha ne ia ki jingshhha kiba 
ym lah long da kuniwei pat lano lano ruh. Ki Khasi ki pyn- 
donkam ia kane ka kticn sot kum ka Kyrteng (nounj, kum 
ka “jingong’’ (verb) bad ‘‘jingong khamban” (adverb). Ki 
leh hi ruh kumta ia ki ktien lajan baroh. 

(ii) Kumba ong : ‘‘Yra ju don sot phi ba un wan 
long brieu U Blei. Hangne ka ktien Sot ka long noun bad 
ka mut kumne: “Ba yni dei ka jingshisha ba U Blei Un wan 
long brieu”. 


• /Pule ia i “kot lohkit-tir-tir“ (1913) de ba phin kham 
sngewthuh./ 



(^) Haba kren *‘Ymjo/phi baun wan long brieu U 
Blei”, hangne ka ktien Sot ka long verb bad ka mut kum* 
ne : “Ba ym lah long shisha ba un wan long brieu U Blei’*. 

(k) Haba kren pat — “Ym ju sot phi ba un wan long 
brieu U Blei,” hangne ka ktien Sot ka long adverb bad ka 
mut kumne: “Ba ym ju lah long mynno mynno rub baun 
wan long brieu U Blei." 

(d) Kumta, ka ktien Sot ka mut ia ka Jingshisha kaba 
la don naduh bymjukut bad ka ban don shaduh bymjukut, 
bad, na kata, ka bym lah kylla ne pynkylla ne pynduh da 
kumno kumno ruh bad lano lano ruh. Kaba pyrshah 
ia kata ka Sot ka long baroh kaba Kai ne Lamler. 

(e) Ki tymmen ki pyndonkam ia ka ktien Sot haba 
kren ia kiei kiei kiba ym lah longshisha da kumwei pat 
lano lano ruh, wat da duh noh ka pyrthei ruh. Wei ki 
la kynnoh da ka ktien Sot haba kren shaphang kano kano 
ka Jingia-said ne iakren, kata kim ju sngap shuh ba phin ai 
nia ne iathuh-khana ci*ei ruh haler kata ka ktien Sot. Ka Sot 
ka long ka “Jingshisha kabu ki da tip bad da sngeuthub, 
kaba sakhi hi da lade ia lade'* bad ka b'am lah ban ai 
sakhi da-ei da-ci ruh kum ban ong pynkylla ia ka. Tharai 
haba ki ong kumne : “Ym sot ban don Blei ar ne lai.” 
“Ym sot ban khuid ka pap tat knia" ; “Ym sot ban khuid 
ka pap tatduwai” ; “Ym sot ba U Blei un ong kaba lieh 
ia ka baiong”; “Ym sot ba ka miet (kaba dum) kanlong 
sngi (kaba shai)” ; “Ym sot ba ka ding kan long um" ; 
“Ym sot ban per u nar ban ngam u kynphad" ; “Ym sot 
ban bieij U Blei ban stad u brieu" ; Ym sot ban neh u 
mau ha suin’’ ; “Ym sot ban lah than brieu"; “Ym sot 
ban lab bahkhala uwei ia ka pap uwei, kata te, ki ong, ka 
Bishar ruh ka la lap duh noh — Blei brieu ruh ym don 
shuh" ; “Ym sot ban kha kulai ka Hati" ; sot ban 

mih ka sngi na sha sepngi ” ; kum ha kata ka rukom 
baroh, haba ki la kren ki tymmen, kim ju sngap nia shuh 
lane phin ai nia ei-ei ruh. 

20. Hok — Ka rant ia ki kam hok baroh kiba bha bad ba 
pynbha ia kiwei. Ki kam hok ki don bun eh, na kata ki 
tymmen ki la kren, 

“Ban bun kamai ia ka Hok ha ka pyrthei.” 

Kumba da pynikai noh hangne ban sngeuthuh kiba 
hadien habud : 

(a) “Ba sain ia ia i kur i kha ka long ka kam kaba don 
hok donblei, bad ma lade ruh poiliok poi-Blei*’ ong ki tym- 
men ; — 

(1) Uba sain kur sain kha dei u brieu uba sneng 
uba hikai akor ia la kiba ha ing bad kur bad kha habar 
ruh. Kane ka kam kaba donhok donblei shisha shisha. 

(2) Kaba iaid hok iaid beit ia lade ban hikai ia kiba 
ha ing ne habar ba kin dup bud akor babha ruh, ka long 
kawei ka kam 5am kaba (/on/iok shikaddei eh; ia lade ruh 
bha, kiwei ruh ki bha. 

(3) Kaba ialap iariu ia kaba bha ne ba iaid sneng ha 
shnong ha thau ruh ka long ka kam sain kaba donhok don- 
blei. 


(4) Kaba ialum ialang ba ia shong pynshait ia ka iaid 
ka ieng babha, ba ia hikai ban sngeuthuh ia ki jingmut ki 
’tien t>mmen ruh, ka long ka kam sain kaba donhok shi 
kaddei. 

(5) Kaba burom ba ieij ia ia ki kmie ki kpa, la u 
iii u kong, la ki khun ki pyrsa, ki kur ki para, ki kha ki 
man, bad kaba sumar sukber bsa btiah kylliang ia la ki 
kmie ki kpa u fii u kong— haba ki da poi ha kaba kyr- 
duh, — barf ba-tbang ba-ring ia ki ha ka burom, haba da 

lah hi» ka long ka kam don hok kaba kbrau. Bad, kiwci 
kiwei sbuh, ym don kam da thoh ia kiba ki brieu ki dei ban 
tip hi. 

21. Kumta donhok ka mut ia kaba don ka hok ha 
kito baroh ki kam ba la ilieutang haneng, bad ngi ioh 
kyosheu ia kita ki hok ha lade — ia kata ka jingioh kyn* 
sheu ngi ong iohhok. 

(6) Nangta pat : don-blei ka mut ia kaba ngi pyndon 
ia lade ha ka jaka U Blei, U bym ju sot ban da wan 
pynshct ja ne leh ei-ei hi da lade na ka bvnta ngi ki 
brieu. Namarkata haba ngi pynsneng pynkrau lem, ngi 
pynhikai pynpulc lem, ngi don ha ka jaka U Blei. Nangta 
sa ong donblei. 

[k) Kumta de poihok ka mut ia kaba leit poi ma lade 
sha ka Hok (kaba don tang ha U Blei hi) bad poi-Blei ka mut 
ba ‘‘leit poi sha Ing-U-Blei.” 

ill) Poi-hok bad Poiblei kine ki ktien ki don jingmut pat 
sa kumwei de kat kum la ka jingkren ba pyndonkam ia ki. 
Tharai phi ong. “Kane ka kam ka bym rat poi-hok poi- 
blei" — kata ka mut ba ym “rat poi haba mut” lane ‘‘ba U 
Blei um rat pynpui kumba phi mut ban long ei'ci.” 

(e) Shong-hok shong-blei ka mut ba “da pynshong ia 
ka hok” bad “da pynshong ia U Blei” ba ka dei ne em, 
bad ba U Blei u kuhnguh ne em ia kata kaba phin leh. 

22. Ka sang ka ma. — (a) Sung ka mut ia kaba “sah ka 
ang ka lait ka palat” ha kb mat U Blei uba nang tip nang 
iohi ba ngi leh lada habar ne harieli ; ka theu de ia kiei kiei 
ki jingleh kiba ym don hukum na khmat ka hok ka sot. 
Tharai ban jam ia u brieu, wat haba u tbiah ruh, ki khein 
sang; ki da khublei pat haba kum jam ne kum dei ia 



u. Ban shoh sat ia ki para mynsiem, ki mrad ruh, ki ong 
sang-sot mai-blei (kata — sah ka aog ha khmat ka jingsbisha; 
U mai de U Blei). 

(b) Ka ma ka mut ia kaba tieng ba ma ia U Blei ba 
ban mut ne leh ia kano kaiio kaba ym don-hok ne dai- 
hok ban leh, lane ia kano ka kam ka ban pynsnieu ia 
ki brieu. 

(k) Ka sang ka pap— ruh kajuh hi, tang ba ka 
kham dei eh ia kaba leh ia ki parabrieu. Kiba jem ki 
pap ki khtiid da kaba shu ia map mar kylliang ruh. 

23. Ka pyni na ki ktien bad ki jingleh ki Kbasi ba 
u longshua jong ngi u la long uba da tiphok tipsot shi* 
sha shisha ba u da sngeuthuh ba U Blei hi u don ha kiei 
kiei baroh, bad ba ki mynsiem, kiba kyrpang na U Blei 
de, ki don ha kiei kiei baroh kiba im. 

24. Da kaba iai pyrkhat iai puson shaphang U Blei 
bad iai kynmau ia ki jingong bad jingsneng ki jong kiba 
rim, ngin nangtip ba ngin num lehsat la ka longrynhieng 
longrta, yn num nang kiiein kai ia la ka jingiohwanlong* 
brieu ha pyrthci, bud ka pyrthci ruh kan long ka skul 
bad lyngkha ba sngeubha da shisha kaba la ai U Blei 
ia ngi ban hikai bad ban rep ban ioh kamai ka ban lam 
ia ngi sha Ing-U-Blei hi. 

25. Ngam da iai batai shuh ia ki ktien ha kane ka 
kot Niam-ki-Khasi, phin kham sngeuthuh pynban ma phi 
ban ia nga hi ynda phi phi minot bad iai pyrkhat 
shaphang U Blei bad ka Hok. Ngan ong de sa tang ine 
kbyndiat ba yn dup long ki brieu babha bad bahok ban 
iohleit poi sha Ing U Blei ha kane ka juk, ngi don 
kam (1) ba yn num pule ne shah pule kypja ia ki kot 
*‘Nover’ (ki jingthoh iathuhkhana kai shaphang ki kynthei 

bad ki shynrang) naba kim pynbha ia ka jioglong than- 
da-mynsiem u brieu, ki nang kynroi snieu pynban, (2) ban 
num pule ne shah pule ia ki Baibi, ki Mahabarot, ki Koran 
yn dang khynnah kalba ym pat nang jied ia kaba bba 
bad ba snieu. Ki don ha ki ki jinghikai ne ki nongrauna 
rieuhok kiba snieu shikaddei ch, kiba kham bha ba iap 
(kat ka jingkhein jong ngi) ia kaba yn long kum ha kato 
ka rukom kum kiba ki ia pyndei pyllait ia ka hok bad 
ka sot. Ki jingsneng pat ruh ha kine ki kot niam jong 
ki ki don teng teng ki tynrai kiba snieu shibun eh> 
hynrei kim khein sang ban kynnoh ia kita baroh ha la 
ki blei ne ha ka hok hana ba dei kiba da hukum ne da 
mynjur hi ki blei jong ki. 

Ki kot iathuhkhana kai kum kitci (kiba khleh bad 
jingiathuhkhana-tymmen-History bad jingphohsnieu) kim 
ju dei satia ki kot niamhok kot niamblei ne ’tienblei. 
“Ktien U Blei'’ lei-lei te ka bym lah long hi. 

Ynda la sngeuthuh ia ka jinghikai kiba rim te lah 
ban pule kai ia kitei ki kot niam ki brieu tang ban tip 
kai ia ka jinglong ki brieu bad ban nang sumar ia ka 
met. Kham kor ka mynsiem la jong ia ka pyrthei baroh 
kawei. Kam dei ban pyniap la ka mynsiem da ki jing- 
thaba ka pyrthei. Kam don jingiadei ei-ei ka Hok bad 
ka Spah. Ngi mn ban fcamai ia ka Hok ka Sot ym ia ka 
Spah bad ka Mangkarong. 

26. Ko kur ko kha baroh shipyrthei, phin sngeubha 
baroh ban num pynbittngit shuh ia U Blei da ki jing* 
iapyrsbang iaphorshi ia U bad ma lade ne bad kiei kiei 
ki jong ka bneng ne ka khyndeu. Ym don Blei ne Urn 
dei hi U Blei ia Uba phin lah ban iapyrsbang iaphorshi 
ma phi bad la ka jinglong la jong' Phin ong uba ieij 

ne u jingieij kum ka kmie ruh ym dei hi; phin ong Uba 
hok kum ka ding ruh ym dei; phin ong Uba jemnud 
kum ka um ruh ym dei &c.; phin iapyrshang badno bad- 
no ruh ym dei. Na kata u longshua u la jer ia U Blei 
kum U Trai bad U Kynrad jong kiei kiei baroh ia Uba 
phim lah ban pyniadei ne iaphorshi badno badno ne da 
kumno kumno ruh. 

(b) Phin sngeubha de ban nura pynbittngit ei-ei ia la 
ka mynsiem da ka mon bad ka jingkuah, naba ka myn- 
siem kam ju bam ju dih ei-ei. Ka jingbieij ka long ka 
nongthau pap bad ba pynioh pap lade, naba phi i kuah 
pynbiangmon bad kuah pynbam jingbam ia ka mynsiem 
da ki jingkren bieij : Phi ju ong mo ba mon ka mynsiem 
ban leit sum ha wah bad khuid pap; Phi ju ong mo ba 
mon ka mynsiem ban Icit mane ia uei uci u brieu (ba u ai 
ieij u blei) ban khuid ka pap; Phi ju ong mo ba kuah ka 
mynsiem ban bam ia kata kata ; Phi ju ong mo ba kuah ka 
mynsiem ban dih da kata kata. Kata ka mut ba phi pyn- 
long ia ka mynsiem kaba bam ei-ei. Hynrei ym ju sot ba ka 
mynsiem kan bam ei-ei, ong u tymmen. Da kaba phi 
pynshong kulai da ka mon halor la, bad pynbam ei-ei ia 
ia ka mynsiem phi pynlong pap ialade da shisha bad, na 
kata u tymmen u la ong ka “longbiej” ka “longpap”: 
kata ka mut ba dei ka jingbieij jong ngi kaba pynlong 
pap. 


(d) Trei, kam, duk, smat katba lah ban pyndem ia 
ka mon bad ka jingkuah hapoh ka jingsngeuthuh bad 
ban pynmlien ne pynklet ia lade ban num mon ne kuah 
bieij ei-ei : ka jingtrei na kata ka long kawei na ki kam 
hok, bad ka long kaba pyniohhok ia lade shibun. Naba 
lait ia lade hi na ki kam byrsieh. 

Kumta ngam da iairuid bun shuh ia ka phang kumno 
ba phin pule ia kane ka kot Niam-ki-Khasi, iai mut-hok 
bad mu -Blei bad ruai sngeubha kumlo kumba la leh ki 
fymmen, barob phio poihok poi-Blei: Hynrei da kumwei 
aha Niarara. 

Long kiba tip-brieu kata tip^ialade khamtam ne lip ia 
la ka mynsiem bad ba tip^Blei kata ban tip ia ka Hok ka 
Sot khamtam. 

Khublei baroh, 

SIB CHARAN ROY. 

KA 


NIAM-KI-KHASI 


^ 0 - 0-0 

KA NIAM TIP-BLEI-TIP-BRIEU 


0 - 0-0 

1 . Ka Niam jong ki Khasi ka don ar bynta. 

(a) Shi bynta ka long ba ka hikai ban tip ia 
1 1 U Blei U Trai Kynrad ban dup ioh leil poi sha 
“Ing U Blei.” 

(b) Sa shi bynta pat ka long ba ka hikai ia 
ki brieu ban tip ia la u para bynrieu ban dup 
long ka shong don-burom sah-burom ha pyrthei. 

2. Namarkata ka niam ki Khasi dei ka Niam 
tip-Blei-tip-brieu. 

3. Ki ba ym lip-Blei tip-brieu, kat ka niam; ka 
ong de, kin Icit poi sha ki niamra shaduh ‘ Khyn- 
dai-patcng niamra,” kat kum la ka pap ka sang 
ba ki leh ha la ka pyrthei-sngi. 


0 - 0-0 



I. TIP-BLEI 


1. U long-shua u la lah buh kyrteng bad la 
hikai la batai ia la U Blei naduh kulong 
kumah ba u long — 

U Blci Najrong natbian (kata — Uba dap-lut ka 
bneng ka khyndeu.) 

U Blei U Trai Kynrad (kata — U long trai bad 
long kynrad nia U marwei hi ia ka lor-bneng 
bad ka poh-khyndeu-baroh. Uba la don ku- 
long shua ia kiei kiei baroh ba ngi lohi.) 

U Blei U Nongbuh Nongthau (kata — U thau ma 
U ia ki met jong kiei kiei baroh, na ki kynja 
mot ba la don lupa, bad, U buh mynsiem ma 
U hapoh kiei kiei baroh kiba don jingim da 
ki kynja mynsiem ba la don lupa.) 

U Blei U Nongsei ia ka rynieng ka rta (kata-dei 
U Blei hi uba da don bad da trei hapoh ki 
met jong kiei kiei ban sei ka tynnieng katno 
bad ba yn neh ka rta katno.) 

U Blei u Nongsam-byota-Nongbuh-bynta (kata 
— dei U Blei hi uba sam uba bynta ia kiei 
kiei baroh ban long ban man ha la ka jait ka 
jait ne ban mih ha la i kur. Bad ma U hi 

uba buh bynta la ka sap ka sap ban long ban 
man kumno ban duhnong iohnong kumno. 
Kam dei satia ba u la than tang iwei iwei i 
jait ne i kur brieu, ne mrad, ne clieng ne siej 
nc ei ei baroh — hynrei u da la than bun bun.) 

U Blei Shihajarnguh (kata — U Blei uba Uwei 
ba kohnguh ba tip 1cm u hajar baroh shi pyr- 
thei, ym del satia u 'lei shimet ne shi ing ne 
shi kur ne shishnong.) 

2. Ndmarkata ia U Blei ki Khasi ki khot ki 
pyrta ki duwai — 


• Ko Blei Najrong Natbian, ko Trai, ko Kynrad, 
ko Nongthau, ko Nongbuh, ko Nongsei rynhicng 
Nongsei-rta, ko Nongsam-bynta Nongbuh-bynta, ko 
Blei shi-hajar-nguh. 

3. Une U Blei U dei tang Uw^i hi, ym don 
blei tarn shuh sa uwei u-ar nalor U marwei, tang 
Ma u Uwei naduh jrong naduh tbian — dap da U 
suda had bncng bad khyndeu — bad long Trai 
bad long Kynrad tang ma U ia Baroh la kulong 
kulong. 

4, Kum u Nongthau u Nongsei ia ka ryunieng 
ka rta (kata — Uba mang ia ka rynnicng bad ka rta 
ba kan san, kan neh tang katto) jong ki jing- 
thau baroh, U long uba trei khlem thait hapoh 

met bad habar ki jingthau — um ju shong thait 
kawei ka khyllip-mat ruh-em naduh ba U sdang 
thau bneng thau khyndeu. 

5. Kum u Nongbuh ia ki mynsiem ha man la 
i-ei i-ei iba-im — lada ha brieu ne ha mrad, khhiang 
ksiah ne dieng sieij, ne haei haei kat iba don jing- 
im — um ju don Jing-sangeh tang shi thoh ruh em, 
u trei man la ka khyllip-mat naduh ba sdang man 
pyrthei. 

6. Kum u Nongsam-bynta ia ki mynsiem baroh 
ban man ban kha ne mih ha ki kpoh Jong ki brieu 
ne ki mrad ne ki dieng ki siej ne ei ei baroh, u 
shu trei shu bishar khlem thait ne khlem shong 
thait tang shi thoh ruh-em haduh mynta fcumne. 

7. Kum u Nongbuh-bynta ia ka im ka sah, ka 
ioh ka dub, Jong ki jingthau baroh kat kum la ka 
sap ba u la ai, U, Blei U Trai Kynrad u bishar 
dem diap ia ki kam jong ngi ha kane ka met hi ba 
un ai-nong ne pynduh-nong kumno shuh shuh ia 
ngi hangne hi ha pyrthei ne lawei. 

8. Namar ba U Blei u long uba dap lut; shisha 
ka Jrong ka Tbian, u don hapoh bad habar jong 
ki met jong ngi ruh, na kata ngi ki Kbasi ngi ju 
duwai ia U Blei ha la poh mynsiem ruh, wat ha la 
ba iaid ba ieng, bad na kane ka dau ngi tip ba U 
Blei u don hi hapoh jong ngi bad ba ngi hi ngi 
don ha U. 

9. Na ka bynia ba u longshua u sngeuthuh 
shai ba U Blei u da la buh myusiem shisha da la 
kawei pat ka jait mynsiem ba ki kynja bairn ba- 
roh, na kata» u la hikai ia ngi ban ong ba ki mrad 
hi ruh ki dei “ki Para mynsiem.” (Kata ka mut 
ba ka mynsiem brieu bad ka mynsiem mrad dei ki 
juh, pher tang ha la ka sap ka sap bad ka dur ba u 
la ai u Blei). 



n. Trp BRiEU 


1 ; la uno uno uba don mynsiem bad don dur 
brieu ki K.hasi ki ong “parabynrieu”. 

2. Kat knm ka niam-ki-Khasi bad ka jingtip ba 
thikna jone u longshua, U Bloi u da la than 
hyndai bun bun ki kynthei bad ki shynrang ha 
pyrth 'i j.ika j ika. Na kata, ki Khasi ki la khein 
sang b;in ia-shongkha shi para no shi kur. 

3. K' Khasi ki khein kur na ka liang ka kynthei 
bad 'i\ ki kur kibj h jngii ne la bun pateng katno 
katno ruh kal kibn dang doi ba la iamih na kawei 
ka kiau tymmcnoh ia kaba ki ju jer kyrteng ka 
h.ubci, ki khein snam-kur ne kur hi. 

4. Lait na la ki kur ne snam-kur, u parabrieu 
baroh dci u “kha u man”, ia uba ki bit ban ia poi 
kha poi man biang biang kat kuin ka niam-khein- 
-kha. 

5. Ha klnnat ka niam-ki-Khasi — ^ka niam tip- 
Blei-tip-briou — u para bynrieu shi snich ka pyrthei 
dci tang li “kur” bad u.“kha” ; ym don bapoh 
ne bakor, baroh ryiigkat, ha khmat ka niam bad 
U Blei 

6. Ka burom ia la ki kni (ki kynja suitnia), ka 
burom ia la kn, kniie (ki kynja laubei), ka burom 

ia la ki pakha (ki kynja thaulang), ka long kaba 
ryngkat. Na kata, ka niam ki Khasi ka hukum 
ban iaieij ia burom para bynrieu baroh. 




in. KA PYRTHEI 


1 . Ki Khasi ki ju rwai bad ki da khein hi rub 
ia ka pyrlhei ba ka long tang ka ing-shong-basa 
ne ka ing-shong-bynda ne ka pyrthei shiphang-sngi 
ne ka pyrtheirshong-basa. Na kata ki kham im- 
sngi no pcit-ngor ia ka “Ing-u-Blei’’ ia kaba ki 
khein kuni la ka ing-shong-neh shong-suk lawei 
ynda U leit na kane. 

2. Ki Khasi ki jii ongbadju iwaibaymlah 
leit kit ei ei na kaneka pyrthei wat tang la uwei u 
'fiiuli-khlieh ruh; ki ong de ba ym lah leit rah wat 
tang uwei u sai jymphong ruh. Na kata ka bynta 
ki sneng ki kyntu ba ha pytthei donkam ban ka- 
mai tang ia ka hok leh tang ka sot ka ban leit 
lam ia ki sha Ing-U-Blei, ka ing leit-shong suk 
mynsiem. 

3 Ka niam-ki-Khasi ka nieu ia ka pyrthei ba 
ka dei khnang eh ka ing ne jaka kamai ia ka hok, 
naba ki khein sep-ei ha-pyrthei-sngi ia kiba iap 
khynrau ne ia kiba iap khlem da la leh kam hok 
kam bha ban sah-pyrto sah sot ha khmat u brieu 
U Blei. 

4. Kumta ki tymmen Khasi ki iai duwai bad 
iai kuah tang ban im slem ha pyrthei ban dup 
ioh kynsheu bun kamai ia ka hok; 

5. Lada ki kren ki khana, ki leh ki kam ei-ei 
ruh, ki im jingmut kmang ban leh ia kaba hok ba 
sot, kaba yn nym khate ne pyntute ia ka rta, bad 
kaba yn pynneh ia ka katba la mang U Trai 
Kynrad. 

6. Ki Khasi kim khuslai ia ka ba ym ioh lum 
spah ha pyrthei wei la biang ka ing ka sem ka 
shong ka sah; ki kham khuslai ia ka iaid ka ieng 
hok bad ia ki kam babha basot ban sah burom 
la ka ing ka sem, bad ba na lade ruh yn dup ioh 
leit khuid sha Ing U Blei. 

7. Kat kiba ym don hok dou sot na kane ka 
pyrthei ne kiba leh runar, kam runar, ka niam-ki- 
Khasi ka ong kin leit poi sha ki hiamra pateng la 
pateng kat kum la ka kyrdan jingleh-pap leh-biej 
haduh khyndai pateng hiamra. Ia ka jaka kaba 
kut khait ka ban leit ioh saja ne leit poi u rieu- 
bun-pap ne rieu-khrau-pap ne rieu-mrad ka niam- 
ki-Khasi ka kyrteng kbyndai-pateng-niamra”. 



IV. KA POi ING U BLEI NE POI BLEI 


1. la ka Ing-U-Blei ka Niam-ki Khasi ka thuh 
khana nc kren shai ba tang da la ki kam Poi-blei- 
hok tie kam sah-sot te kata yn ioh. 

2. Ym lah ioh ia ka “Ing-U-Blei” da ka jing- 
knia ne da ka jingbahkhala mano mano ne uei uei 
ia ka pap ka sang jong uno uno uwci pat, ong ka 
niam-ki- Khasi. 


3. Sang, jot, nang-mieu lade, ka ong, ban pyn- 
bam spah ne nguh pap da ka jingknia ia u Blei na 
ka bynta la ka pap nc Jong kiwei, u kni u kpa ne 
mano mano ruh ym ju don u ban lah bah-khala 
ia ka pap sang jong la ki khun ki pyrsa nc jongno 
jongno na khmat U Blei. 

4. Kumta ka niam-ki-Khasi ka kdeu beit ia u 
brieu tang ban tip-Blei-tip-hok-tip-sot ban dup ioh 
leit poi beit poi suk sha Ing-U-Blei. Da kumwei 
kum-ar la phngar, la poi khlau, ym poi Ing-U- 
Blci ne poi blei sbuh. 

5 Ki jingong bad jingsneng hapoh ka Niam-ki- 
Khasi ba la buh la hikai u long-shua haphang 
kane ka kam “Poiblei” ki long kumne : 

6. Nguh dem, duwai ha la U Tfai-Kynrad myn- 
miet mynstep na ka bynta kiei kiei baroh ba u 

la ai la leh ia phi, naba baroh kaei kaci kaba leh 
U Blei ka long kaba bhasuda, bad ka ban bha ma 
phi. 

7. Pyrkhat, puson, sngcuthuh ba U Blei u don 
hi hapoh lade bad ba ma phi phi don ha U ban 
shai la ka long-bricu ban phet ka bieij ka long pap. 

8. Duwai kyrpad na U ba un ai ka bor ka tnyn- 
sicm, ka buij ka akor, un kdeu ka lad ka lynti, 
ban duh ka bieij ka duni, ban nang ka iaid ka 
ieng ba bha ba hok, ban khlain bad met bad myn- 
siem. Tang U Blei hi uba lah ri-im ri-koil, uba 
lah ai jingsh.u, uba lah lam lynti. 

9. Ticng ia U Blei ha kaoi kaei baroh ba phi 
nuit phi khan, phi krcn phi khana, i-Iii kam phi 
duk, phi iaid phi ieng, ioh dci ka ban ioh pap ei 
na khmat jong U. Pyrkhat man la ka khen ba '‘U 
Blei un ong kumno” ha ban loit leh leit kren kura 
ia kata kata. Wei ia kaba hok, kaba dei, kaba 
mynjur U Blei, leh, wat ju tieng ia u brieu ne ia u 
ei ioh sah pap ei ha la ka long-rynfiieng. 

10. Da mut-hok, mut-Blei, ha kiei kiei baroh ba 
phi trei, phi kam phi duk, ne ha kaba phi pyntrei, 
pynkam pynduk ia kiwei. Ka ba ym shonghok, 
shongblei wat ju leh, ba ym ju poi-Blei. 

1 1 . Kynmau dngong tang ia la uwei U Blei uba 
shisba uba ai ryngkat kaba shit ba shai, ka Iyer u 
slap, ka um ka ding. 

12. Watju baklanauwei U Blei uba than ba 
bub. 

Tad bakla na la U Trai Kynrad la pungba, 
ym ju poi-blei shuh. 

1 3. Ka thau dur, thau jait U Blei kaba sang, 
la U ym ju don ba iohi ne iohsngeu naduh 
ba sdang. 

14. Um don dur don jait, um ju kylla-dur ne 
kha jait, 

Horkit ym ju poi-blei ban leh-blei ia uba 
don ne kba don jait. 

15. U Blei um ju mih ju pau 
Lada ha shnong ne ha khlau : 

16. Um ju don jingtymmen ne jingkhynrau 
Um ju don ka bam blang ne bam kbau, 

Na kata ia U Blei ym ju bit ai spah dkau, 
Ai bam ei-ei xuh ym bit da ki jingthau. 

17. U Blei, tang ma U hi, uba lab ba iai tarn. 
Snoh, shaniah, hun tang ha u ban iohei ka 
aram. 


18. Wat ju ia mane blei para nongshahthau, 
Namair ba long ka pap ka sang bakhrau. 

Ba long ei da ka lyndet, ba syrdep ia ka 
Hok ka Sot kaba kawei, 

Ba leit tep ia ka jinglong Sot U Blei uba 
Uwei. 

19. Ka pynieng blei ha ing ne ha khlau, 

Dei ka duh ei dusa kaba ym sohkhau : 

Shem lanot sheni shitom pynban barit ba- 
khrau, 

Ba long da ka kam lyndet ia la u Nong- 
thau. 

20. Duwai, nguh miet sngi tang la uwei u 
Nongsei bynrieu, 

Ban shai ban phuh kuniba buh la ka long 
bynrieu : 

Ka ngeit-biej ka noh-biej kan nym don 
shuh da kata, 

Kan dub ruh ka bieij ka longpap na la ka 
long rynnieng long rta. 

21 . Leh ruh tang ki kam ki ban sah sot sah 
pyrto, 

Ha khmat u bricu (J Blei haduh lano lano. 

22. Wat kmen ia ka knia ia pein pap ne ioh 
map pap ei, 

Ba nang sah lamler haba tarn ha khmat U 
Blei. 

Thngad thngau, meitang meitait, kylla-jing- 
raut ha lade sia, 

U Blei ruh uba don ha lade un rap bor ban 
khuid pap da shisha. 

23. Kynmau ba phi mut, phin leh phin kam 
tang ka hok, 

Phin kren phin khana ruh tang ia kaba shi- 
sha ba hok. 

24. Wat ju mut, ju kren, ju kam ne ju leh ia ka 
lamler. 

Ka ban sniu tarn nalor ka pap leh lamler 
ym ju don na ki para shong pher. 

25. Wat Ju kuuh ioh ha lade ia kaei kaei ka Jong 
kiwoi. 

Ba mih hajar ki long pap than pap^ tang 
na kanc kawei. 

26. Hun katba ioh katba ai IJ Blci. 

Ban duh ka rakot ka lanot ka bym ju poi- 
' blei. 

27. Kynmau ia kine baroh ki jingmana 
jinghikai ki ban ioh hok ioh Blei: 

Wat ju thau-ar ne thau-jail ci ci, 

la kur ia kha ne ia brieu ia Blei, 

Bym bit, ba mih ei da ka longjot long pei: 

(a) Mane tang ia uwei U Blei Marwei. 
leij burom ia ka jaid bynrieu kawei, 

Tieng tang ia la U Blei uwei. 



15 


leij ruh tang ia la ka mynsiem kawei, 
Doh-snam, spahpheu ki ban sah ei, 

Hok-sot te kiban kynting syrngieii sha U 
Blei. 

{b) Wat tuh : vvat shohnoli : wat shoh tub ne 
leh kyllep : 

Wat lamler : wat leh klop: wat leh siar: 
wat klim wat ’tep ; 

Watjubishni; wat pihuin; wat bain tuh ; 
wat rhah satia: 

Wat ju wad kajia, hynrei kiar na ka kajia : 
{k) Wat ia shun; ia ieij ia burom shi kur shi 
kha : 

Burom ia ki kmie ki kpa, u ni u kong mei- 
kha pakha : 

Haba bakla ia kine, ka rem thaiilang iaubei 
bijar saidnia ruh ka ban ei. 
id) Wat ju isih ibein ia u para-bynrieu baroh 
naei naoi, 

la ieij ia burom baroh shi pyrthei kat kum 
la kaba dei, 

(e) Wat ju shah shiliang ia ka nia hok, wat 
kwah ruh ba yn shah shiJiang kiwci ia 
la ka met. 

Wat ju leh pynhiai kput iano iano ruh putct. 
Pynjem la ka mynsiem ; watju buh shun; 
wat khong-khong ba ingkhong ei la ka met. 
28. Long uba iaid beit uba iaid pyrshah ; 

Da ka lyndet ne leh lyndet ym ju bit lah; 

29. Wat ju khwan lade; wat ju mut sniu iano- 
iano khlem da tip shynna : 

Long uba sngur jingmut, ba khuid jingmut 
sada, 

30. Kum ki rieu-tip-brieu-tip-Blei, 

Bat la ka hok ka sot ban poi-blei lawei. 

31. Long kiba smat ki bam jaituh ki bam alhia; 
wat jaipdeh; 

Bara la ka um syep: bam la ka kamai hok: 
ka bam-ei wat treh. 

32. Wat ju pynshah ram! wat ju brai ia khalai, 
ban ioh leit khuid lawei. 

Wat Ju buaid tang lang: wat ju thok ju shu- 
kor, ba ym shonghok shongblei. 

33. Wat leh sat pynlehnohthan la ka long ryn- 
nieng long rta. 

Da ka dihseh baraseh ne da ki kam auria. 
Ne da kino kino ki kam pynjot lade : 

Naba ym ju poihok poiblei lawei nc mynta 
hangne. 

34. Long kiba sngeusynei lem, sngeubha lem, 
sngeusih 1cm para-bynrieu ; wat ju buhnud-buh* 
tien ; haba ia lait ia let bad no bad no ia map ia 
khublci ia nguh mar kylliang. IJ Blei ruh U byni 
ju shah shiliahg U sngeuthuh da kata, dam ka 
ang, U ruh u pdiang. 

35. la ki mrad ruh, ki para mynsiem wat ju leh 
sangsotmaiblei. 

36. Wat ju pynshad-thraa pynshad-ktien ia ka 
ing ka sem, ia ka kur ka jait, ne ia ii khieu-shet 
khieutiu jongno jongno, ioh ioh-pap halor lade, 
bam ju poi-hok-poi-blei. 

37. Haba don jingiakajia mano mano, lada ha- 
pdcng la i kur i jait niuma, lada hapdeng i kha 
man niuma, ia-icng da ka ia pynjcm pynsuk ; wat 
ju rung ha ka kam pynshoi pynshad ne kynroi 
thma, ba mai pap u Blei. 

38. Wat ju leh bein, wat ju shoh bein ia !a ka 
kha ka man kum u bym don kur don jaid la ka 
jong. Ka raibi, ka nongkylliang kaba ym ju lah 
wei ne lah khyndat. 

39. Ia kaba phim sngeubha sngeu dci ban leh 
kiwci ia lade ne ia la i kur i jait, kum ia kata wat 
ju leh iano iano ruh, kata te ia lade ruh phin suk 
phin palci la ka mynsiem. 

40. Wat ju rkhie-bein iano iano ruh, ba ka kyi- 
lohlyndet sha lade; lada ia uba duk niuma, lada 
ia uba bieij uba duna kano kano ka dkhot met, 
lada ia uba snieu ne ia uba shem shitoni kumno 
kumno, ymju bit rkhiebein. 

41. Wat ia uba iatheu pyrshah ialade ruh, baba 
u la kyllon, u la shem shitom ym ju bit kyrkoh ne 
pynhiar kput sbuh. 

42. Wat jukwah ban shem ba snieu mano mano 
ruh. la kaba snieu, kaba ym dei dur, lada ia ka 
bam ka dih biuma, lada ia ka kam auria auman 
fiiuma, lada ia ka kam ia khalai bilai niuma, lada 
ia kano kano kaba ym shonghok, kaba phi leh ne 
kumleh ia lade, wat ju kwah ne iawer ne ju ialam 
ia kiwei ba kin ialeh lang kumjuh ne kin iasnieu 
lang kum phi : kum kane ka kam kaba ioh 
pap arshah — ^ba leit ia pynshoi lang bad ia kiwei 
— ym ju poi-blei. 

43. Wat ju ia shah kur ne ia shah kha ia ka nia, 
ba sah lamler ei ha kbmat U Blei: Said then, kren 
khana ia ka ban sah sot, sah hok, sah pyrto ha 
khmat U Blei U brieu te baoid. 

44. Tam tang ka hok-ka sot ha kane ka pyr- 
thei; 

Ka spah ka pheu yn lah leit kit shaei ! 

Tang ka te ka ban leit ryngkat sha log U 
Blei. 

45. Ki bym tip ia uwei U Blei Bashisha kin 
nym poi sha Ing-U Blei. 

Kiba than blei kin poi sha la ki blei thau- 
hi tep-dpei ba iap-ei, 

46. Kiba thau blei ki la lab thau jait ia brieu ia 
blei. 

Wat ki da iaid hok eb rub, kam don sot 
ei-ei. 

Ka hok shiliang khmat jong ki bapli kam 
lab pynpoi Ing-U-Blei. 

47. U Blei uwei uba shisba. 

Ki nong-thau-blei ki la pra nob ia kata ka 
jingshisha. 

Ki la tbau-ar ia ka bok ka shi kyntien; 

Kin poi rub sha ramia din shi din. 

48. Ki bat ia ka meng ka sarong nang thau blei, 
Ki pyndei pynlait, pynkren pynsngap, 

Katba mon synei ia la ki blei kawei pa 
kawei, 

Kam don shub ka shi kyntien, pynshong ka 
pynap. 

49. Jyllei ei sa da ka mangkarong ka kynsha 
arsap, 

Kaba nangthlieu ban ngop rynfiieng ha ka 
pap. 



KA SHONG DON BUROM SAH 
BUROM HA PYRTHEI. 

1. U Blei u la thau bun bun ki kynthei bad ki 
shynrang ha pyrthei jaka jaka naduh myndang 
long ka pyrthei, kat kum ka Niam-ki-Khasi. 

2. Ban long ka shcng don-buiom sah-burom 
ha pyrthei para bynrieu ka Niam-ki-Khasi ka 
kdeu beit tang da ka jingtip khein-kur khein-kha, 
ban ia ieij ia burom ryngkal kawei baroh shi pyr- 
thei kura shi-kur-shi-para shi-kha-shi-man. 

3. Ki jingkhein hapoh ka Niam khein-kur 
khein-kha : 

ia) la kino kino baroh kiba dang iamih iajei 
na kawei ka kruie ka kiau nyngkong eh — ka lau- 
boi — ka kiau kaba bei ia ka long jait — ki khein 
“Kur”. 

ib) la kino kino baroh kiba ym shym ia mih ne 
iajei na kawei ka ‘‘laubei” ki khein “ki kha ki 
man”. 

(k) la u tnga ka laubei, u kpa nyngkong eh ha 
la i kur, ki khein u “Thaulang” (kata — u kthau 
ba ia dei lang baroh shi kur;. 

{d) la u kni nyngkong eh, u khun ka laubei ki 
kheln u “saidnia” (uba sain da ka nia ia la i kur i 
jait). 

{e) la ka para u kpa ki khein ka Syngken kha 
ne ka hia-kha. 

(g) la Ira kmie ne ka kiau u kpa ki khein “mei 
kha” ne “kian kha”, 

{ng) la ki pyrsa u kpa ki khein “bakha-trai”. 

(h) la ki hynraen nepara shynrang jong u kpa 
ki khein u “Pasan” ne “Panah”. 

(/) Ta ki khun u kpa ne kpanah kpasan sha 
kiwei pat ki kur ki khein “shi parakha”. 

0) Lait na la ki “bakha-trai” bad “kiba shi 
para kha-trai” ia kiwei pat ki kynja bakha ki 
khein “kynsi”. 

(/) la kiba ym pat ia don ka iapoi-kha poi-man 
ne yra pat don ka iasoh da ka jong u sohpet u 
ksai kata ki shu khein “Kynsi” na phang. 


4. Jingmana bad jiogkyntu hapoh kane ka 
niam 

(a) Kaba sang eh ban ia poi kha shi kur — ki 
khein “shongsang” ia kata — haduh ba kiin ia bit 



ia shong lang ne ia thep mau lang kawei ne ia bit 
ia ioh ia-ai-pateng ei-ei shuh bad kiba shongsang. 

(Z>) Kaba sang ban ia poi-kha shi para-kha-trai 
haduh lai pateng. 

(k) la la ki bakha-trai sha ka liang u kpa ha- 
duh lai pateng ym bit leit kha na ka liang ki 
khunkha ba long “khang pyrshah.” 

{d) la kiba dei syngken baroh ym bit ia poikha. 

(e) la kiba dei syngkenkha, meikha laukha-trai 
ka leit-kha kaba sang. 

(g) Haba leit-kha leit-man, ia poi-kha poi*man 
ia leit para ba iadei “Kynsi”, kata te ia don bu- 
rom bad ia sah-burom haduh ka “pynkham pyn- 
soh”, ka “phur ka siang”, ka “rong ka tau/’ ka 
“pha ka lieng”. 

5. Jingsneng hapoh ka niam : — 

(a) Wat ju ia shong kai kren biria bad la ki kur 
k}mthei ne bad la ki synkenkha, kmiekha trai ne 
bad ki kynja kmie ia kiba ym don niam ban ia 
poikha poiman. 

(d) Haba ia shem ha lynti syngkieng ne hangno 
hangno bad ki brieu ki bym ia ithuh, shua ban 
ia kren ei-ei da iakylli shua “Phi i jait aiu?” ; lada 
ia dei kur ia khot katba iadei kur; lada ym ia dei 

kur da kylli shuh sbuh bad ong **Bad ngi ki jait kita 
kita la ju don ka ia poikha poiman ne em bad ki 
jait jong phi?” Lada la>ju donjingiadei eieine ym 
pat ju don sa ia khot katba ia dei dur, bad sa ia 
kren sngeubha katba dei ban kren. 

(k) Wat ju leit ia poikha ruma khlem da tip lem 
kiba ha ing bym ju don-burom. 

{d) la kiba dang khynnah kiba ym pat long 
kynthei shynrang ym ju bit pyniapoi kha. 

6. Jinglehniam : — 

(a) Haba ia poi kha da ia suit-ia-shor da ba 
pynsngeu pynsngap ia (J Blei, U Trai Nongbuh 
bynrieu bad da ba pynsakhi lem ia ki kha ki 
man. (Leh da u skau ne butor, ym dei da u 
klong.) Haba ia kren kiii ki da ong, “Kane ka 
pyrsa ngi kaba ym pat tip-brieu tip-blei ia snengi 
ia pyni wat ia phoi ia pyrsad de.” 

(b) Haba la ioh khun de ki da jer kyrteng ban 
tip khot kyrteng ki kmie ki kpa bad ki da kyrpad 
de ia U Blei ban im tymmen im san. la u shyn- 
rang ki da kynnoh ba ”un da sain un da tiab la 
ka ing ka sem, la i kur i kha”. Ia ka kynthei ki 
kynnoh ba “kan da kynthup kynbiang la ka ing 
ka sem, kan da iar kan da pait da ba biang. 

(k) Haba iap brieu ha la ing ki ai krad-lynti 
hum ban ong “kUe-leit biang” na kbublei Idiad- 

duh. Kim ju kren ne duwai ei-ei ia U Blei ne 
iano iano ha kaba ai “krad-lyiiti”. Ki leh “krad- 
lynti”, khnang ban lait lynti ka pynkham pynsoh, 
ka ai ja-mici-ja-step ia u nongiap, bad da u krad- 
lynli hi ki noh dkhot ia u nongiap ha ing bad leit- 
pha ha ka maushyieng jong u ne jong-lang. 

(V/) Kim jii khniih, ne khein ia ka snieu ka bha 
jong u “krad-lynti” naba dei u bymdei jingknia 
ci-ei na uba kin khmih lynti ban iohnong ne duh- 
iiong ci-ci, i; dci tang u sakhi ia la ka jinglehieij 
leh-buroin ki kur ne ki kha-ki-man ia la u kur ne 
u kha. 

{e) Ka jingtim knia ia u “ki ad lynti” ka long 
tang kumne : — ‘'Hu-u-hu-u” — ’‘Sngeu ho (u nc 
ki nongiap) kumba phi laduh la dam la ka 
rynnieng ka rta, nga ieng sa da ka jong u krad- 
lynti ba phin leit poi beit ha khmat ka kmie 
ka kiau, u fii ii kong, mo.” Ki shu khyrwait 
ne shu lympat de ia u syiar, kim ju da ot satia, 
ki khlau ia u dohnud bad u rwieng, ki sa thang 
bad sa nohdhot : ia ka Ibong pat ba la thang na 
sha kadiang ki buh ban pha ha Maushyieng. 

(g) Hangto ki shim sa u ’niang pynkham ne ’iar 
pynkham, katba lah bor, kiba na ing, bad ki shu 
kren de — “Hei une u ’niang no ’iar pynkham ia phi 
ba long ka khreh ka taiar ia ka thang ka ring”, ki 

ki dung ne ot ia u sniang ne u syiar bad ki sa 
nohdkhot kumba ju leh bad ju don ba la ing. 

(ng) Hangto de ha ka sngi rah-thang ki shim 
sa ka pynkham pynsoh na ki kpa kha, na ki khun- 
kha bad ka rong Ka tau na ki lok ki jor, ki ithuh- 
ithau ne ki ieij ki thoin, katba sngeubha ban wan 
ai. 

(h) Tyngka pynkham ha ka met iap ne ban leit- 
rah lynti u uongiap ruh ki ju leh na kiba na ing 
bad ki khunkha dc. 

(/) Haba nohdkhot ne suit ia ka rong ka tau ki 
leh lai noh — shisien noh ia u nongiap, ar, ia ki 
kur ki jait baroh, lai, ia u kha u man baroh ba un 
ia bam ia dih lang kawei baroh. 

ij) (Kane ka !eh-niam-thang*iap ka long baroh 
ia ka ieij ka burom parabrieu bad ki kynnoh haba 
tim kfiia ia u krad-lynti ruh tang ban leit poi ha 
khmat “ka kmie ka kiau”, u “ni u kong”. Kira 
ong satia ban leit poi sha “Ing-U-Blei” ; naba 
kam iadei ei-ci kane ka jingleh jingkilia kumne 
bad ka hok ne ka pap u brieu bad kam iadei ei>ei 
de bad U Blei) 

(/) (Ka kam leit thep maubah ruh ia kiba da 
don maubah ne mauniam ne ia kiba da buh mau- 
bah ne ia kiba mon thau maubah, ka long tang 
ksL jingleh-kani ban ioh leh nam leh rong ia la ki* 



ba ha la ing (kmie, kiaa ne kfii) bad ban ia-ithuh 
kha ithuh man don-burom sah-burom da ka jing- 
iaphur ia-siang ar-liang kha-ar liang-man). Ym 
don krad-lynti hi shub ha kane ka thep-maubah 
sa tang u “niang kyntieu ing” bad ka “masi-plie- 
mau”. U “Krad-lynti” ki shu leh sa tang ia 
kiba ki shu khot shu pain kum ia ki ’lor ki hap 
bad ia kino ma kiba duh ka dieng-thang dien-ring 
ia kiba kin leit rah lang sha ka mau-bah. Ia une 
u krad-lynti kim “leit pha” shuh hi ha u maubah. 

(m) Haba ki tim knia ia u “niang-kyntiu-ing” 
bad ia ka “masi-plie-mau” ki shu ong tang kum- 
no “Hei une ne kane mynta ban leit lam ia 
phi baroh ha ka ryngkat” (kata ka mut ban leit 
buh lang ia ka shyieng haba don rynkat bad ka 
jong ka iaubei long-jait la jong. Ka iam ka ud 
kam leit dur shuh ha kane ka por sa tang ka 
shad ka kmen ba la ioh pynleit ha ryngkat ia la 
ka kmie ka kiau da kaba don-burom. 

(n) Haba “leh-kam” kumne ia la kiba ha ing 
ki ju pun pynbha ia ki lynti shnong, ki ring mau- 
shong-thait bad seng pukri ne nan ban pynsah- 
nam sahrong ia la kiba ha ing bad ban ioh pyn- 
donkam de ki shnong ki thau ia kita kiei kiei ki 
jingleh nam leh rong. 

(o) Kumba kam shym don ei-ei ka jingkhmih 
lynti ban roi spah ne roi brieu na kane ka jingleh- 

kam, ki kpa-kha ne ki khun-kha kiba wan “phur** 
ksing ne phur masi &c., rub ki wan tang ia ka 
burom la ki khun-kha ne kpa-kha ban ia sah bu- 
rom pateng la pateng. 

7. Ha kane ka Maubab* ne kano kano ka mau 
kynsheushyieng kaba ia thep lang baroh shi kur 
ne shi kpoh, ia kiba “shong-sang”, ia kiba “pyn- 
iaplade”, ia kiba “pyniapkur” ha kpoh ne ha 
ryngkeu, ia ki khun kiba “kha-kap” kyntbei- 
shynrang kim ju ia thep lang* ne kim ju thang ju 
ring ki kur, pynleh da u kha u man. 

8. Ia ka spah ka pheu jong kiba la ia sang ha- 
duh bym iabit leit thep shyieng lang shuh, ki kur 
kim ju leit shim ne leit iaknieh. 

9. Ka Ing-ki-Khasi ha pyrthei ka long kum 
kawei ka ing-mane ne Ing-kyntang, kaba ym bit 
pynrung thala ia ka met iap kiwei ne ia ka spah 
kiwei, ka bym da dei-lynii ne dei-bok ban wan ioh. 

10. Kaba thau ing-seng ban pynieng blei ne 
buhphan-shikur ne buh kyrpad-pban ia la ka kmie 
ka kiau (ka laubei) ne ia la u khi (u saidnia) ne 
ia la u kthau (u thaulang) ka long kaba snieu, ba 
ka long lyndet noh ia U Blei U Trai Noiigthati 
Nongbuh. Ki brieu hi ki la ju ioh shitom bad 
jingkhuslai na kum kane ka jingthau-ing seng shi* 


*Ka jingbatai baiab baba kut ka Chapter. 

kur ne shi kpoh. La ju mih na kane ka kam leh 
mynthau ing-seng, ka jiiigiakren siar badjingialeh 
siar bad ka jingiakrenkhynniat lait kaba ym pyn- 
donburom ne pynsabburom shikur snikha. 

1 1. Ka “ingseng shikur” ka dei ka maubah ha 
kaba ia theplang iakishyieng; badka jingleit thep 
maubah ka dei ban long na la ing la ing wei la ia 
pait-ing-ia-iar-ing hi. 


12. Ka Seng-kur-seng-khu balang ban ia sneng 
ia krau ryngkat u kur u kha ic kaba don rukom 
bad ki ju leh nadiih liyndai hynthai lada lang shi- 
kur shi kur lane lang bad kur bad kha baroh. 
Ha kane ki ju iathuhkhana ju ialap iariu ia ka rim 
bad ki ju ia sneng ia maham shaphang ka iaid ka 
ieng bahok basot bad babha ban sah burorn don 
biirom i kur i kha, ka shnong ka thau, bad ban 
ioh hok ialade na khraat U Blci u brieu. 

13. Ia kaba bha ba hok, ia sneng ia krau lem, 
iathuh iahikai ialap iariu lem ia ki lok ki jor ba- 
roh, wat ju kun tang ha la lade ong ki tymmen, 
namar ba ioh hok kaba bun na khmat U Blei; ia 
kaba snieu te kun halade, wat ju khlei pynieutung 
ba pynsnieu ia kiwei de ba ioh pap ei ia ka met 
ba nang tim ka pyrthei. 

14. Teij, wat ju leh ju krcn khlem burom ia la ki 
khun ki pyrsa, ki kynthei ki khynnah baroh, bu- 

rom ia la u tymmen u san, u maublei diengblei, u 
shongryngkat sahryngkaf u kha u man ban bha 
ban don biirom kylliang ia lade hi ruh. 

*Haba Leit Thep Maubah 

(1) Haba kit thep maubah (Mauniam) ki brieu 
ki dci baa sumar ban nym kynnoh “kpoh” ci-ei, 
naba ym dei ka “Muu” shi kpoh ne shi ing. Bad, 
lehse, na kum kata ka kpoh ne ka ing ba leitihep- 
Man lah ba’n donkiba la “shong-sang” ne “kyl' 
laniam”. — (i) kum kito ki nong kylla-niam kiba 
la ]cit rung lade bad la iap artad ha ka sang naba 
ki la Icit smai lamler ba ki la iamih brieu hana 
baroh shi snieh ka pyrthei tang na kawei ka Kraie 
bad uwei u K.pa, khlera kur khlem kha! (ii) ne, 
lali ban don kum kito kiba la lad kur-noh ne la 
lau-kur noh da kum kano kano ka jingsmai ne 
jingkren, ia kiba ym bit leit thep neleit lam shyieng 
lang sbuh sha Maubah. Namar kata dei ba yn 
shu kynnoh tang ia ki “ugut-brieu” jong ki nong- 
iap ne shu ong “Hei phi baroh kine.” 

(2) Haba noh “dkhot” ne tim knia “pynkham” 
ne haba “Pha ba lieng” wat ju kynnoh ne ong 
‘‘Kumba ym don ka sang ka kyndiah,’’ shu 
kynnoh beit “Phi ki kur baroh,” “Phi ki kah 
baroh,” naba phim tip ne lah tip khein shuh ha- 
pdong u kur bun kur lang uba la lah ia iar-ing 
pait-ing kylleng ka Ri Khasi Ri Dkhar, tip uno u 
jait lane uno u kpoh u la lah ia syrtap i kha i man'' 
da kumno. 

(3) Kaba ia khein haba ki iapynpoikha pynpoi- 
man ka long tang katba dang tip dang sngeu- 
thuh na la i kur ne i kpoh ne i iar-ing ban belt ha 
ka ia “pynkham pynsoh”, ia “phur ia siang”. 
Haba la ia pynbakla jingkhein katba dang tip ne 
dang ia leit man na kajuh ka kpoh ne ka ing la 
dei noh ban ia dam ka “phur” ka “siang” bad sa 

ban hap ia leit maubah na la ka jong ka jong ka 
ing. 

(4) Tharai pat don kiba la leit shong shnong 
noh shaba la jngai lynti eh ne shapoh Dkhar ne 
sha shiliang duriau yn leh kumno? Kum ha kata 
ki dei ban shu than maushyieng kawei ha la ba 
shong bad pynlang kawei: haba leit thep shyieng 
hangta ruh wat ju kynnoh kpoh ne ing ei-ei satia. 
Haba don kiba kwah ialeh nam lehrong kum kiba 
ju don maubah ki lah b’an than da kawei pat ka 
mau bad kyrteng ia kata ka mau (kaba kin leit 
pynjaka shyieng biang na katei ka “mau pheu”) 
ha ryngkat ka kmie ka kiau, u hi u kong, kiba la 
don mynshuwa ha kata kata ka jaka : wat ju leit 
kyrteng kiau thymmai da la ka jong kaba ha ka 

mau thymmai, kaba long kumba lau-kur noh ne 
thau-ar. 

(5) Haba leh ia kane ka thau Maubah ne pyn- 
ieng Mau thymmai yra ju bit satia ba ynda iathuh- 
khana ia U Blei ne da pan na U ban leh kumta 

kumta» no ba ynda kylla dkhot kumno kutnno. 
Kiba ym pat ju don ‘*dkhot'’, ki dei ban shu bub 
hi katba ki sngeu mon, ym dei satia ban da pan 
na U Blei ne da pynkohnguh ia U, naba Um don 
jingiadei ei-ei bad kane ka jingleh niam jbng phi 
hapdengpara brieu. Hynrei pat, haba phi la leh 
shisien kumto kata phi la kular hi kumta kumta 

shisien, ym ju bit kylla shuh la ka jutang ne la u 
dkhot. 

(6) Nalor kane shuh, kam ju bit satia ban da 
buh “phan” ne buh blei long-ing ne long-kur ba 
ing kum ban da shna ingseng, naba ym don hu- 
kum na ka niam ban leh kumta, bad ba ka ing- 
seng shi kur ka ju don hi tang ha ka mau ha kaba 
phi leit pynjaka lang ia ki shyieng ki kur baroh. 
Ka niam-tip-Blei ka dei tang kato ka mane ka 
duwai miet-sngi ia U Blei ha ka dur kum kato ba 
la kyrteng u longshua ia U Trai Kynrad, bad ka 
jingknia (ne jinglehniam) ha U Blei ka dei tang ki 
kam hok kam sot. Da kane ka jingknia ba leh 
hok leh sot phin roi ha ka met bad ka mynsiem, 
kan duh ruh ka pap ka bieij da ka jingtip-Blei ba 
sot bad phin leit poi beit sha “Ing-U-Blei”. Ka 
niam-tip-brieu pat ka long de tang kumto ba phin 
shu ialeh hi tang da kaba iakhusi iaraji sngeubha 
para brieu ha ka burom kaba biang bad leh niam 
de da kiei kiei ki kynja jingbara kum ka dak 
ba phi ia ieij ia burom para ba don met ne para 

brieu, naba ka doh ka hun da ki kynja doh. 
Wat ju da pan na U Blei ne pyntip ia LT ne ia-thuh 
khana ha U ba phin leh ne phin nyraleh ei-ei kum 
kata kata para brieu. U Blei um don bynta ei-ei 
ha ka jinglehniani jong ngi para brieu. 

(7) Haba phim ia sngeubit ban ia leit thepraau 
lang shi kur, leit na la ka ing ka ing; haba phim 
sngeubha ne sngeubit shim pbur ne pynkham, ne, 
phim sngeubha ne sngeubit leit pynkham ne leit 
phur, kynmaw wat ju da iaphoi ne ia shim tien- 
hok ne tienblei ei ei shi kur ne shi kha bym don 
niam, shu ia sngap shu ia ieh do ka shu bha ei 
baroh arliang. 

(8) Kynmau kein ia kane kawci ba kumba phim 
ju da pan hukum na U Blei ne phim ju da iathuh 
khana ha U ha ka por ban leit thang ia u brieu 
uba iap, kumjuh hi ruh phim dei ban da ktah ei ei 
ne ai jingknia ei ei ia U Blei kum ban da iathuh- 
khana ia U ha ka por leit thepshyieng ha maubah. 
Shu leit beii knmto kumba la ju leh la hyndai* 
bad ki tymmen ruh ki la ju ong hi ba tang san 
tylli ki pylleng hyndai ki la lah thaw mauniam. 

(9) Ki kam beh tympem, ki leh lyngka pungrei, 
ki leh khaurawai kiba ym don niam no donkam ei 
ei, wat leh. 

VI. KA JINGSNENG-KYNTU UBARIM 
HAPOH KA NIAM TIP-BLEI 
TIP-BRIEU K1 KHASI. 

1. Ko kur ko kha, ko para bynrieu ! 

To long ki rieu tip-Blei tip-brieu, 

Wat pynlehnoh la ka long bynrieu, 

2. Kynmau la ka longrta longbrieu, 
laid ieng tip-Blei tip-brieu, 

Kumba la sher u longshua naduh ba man- 
bynrieu, 

Ban sah-sot sah-burom ha khmat U Blei u 
brieu : 

3. Haba leh ba kam ia kano kano, 

Biang biang da mut-hok mut-Blei ; 

Wat ju leh ju kam lano lano, 

la ka bym shong-hok shong-BJei; 

4. Trei, kam, duk habar ne ha dpei, 

Tang kaba don-hok don-sot ei, 

5. Kren khana ruh da kaba dei, 

Pyniaid ka ’tien-hok ’tien-Blei, 

Bret de ia ka ba ym shong-hok shong-blei: 

6. Kata te ka longrta long-biieu ha pyrthoi : 
Kan nym sep-ei kan poi-hok poi-Blei ; 

7. Ka wan-mih-brieu man-brieu ha pyrthei, 
Kam long kaba kai ba duh ei : 

Khnang ia wan ia ka ban trei, 

Ban biang ban bit kaba lawei: 

8. Ym don jaka nawei nawei lait na pyrthei, 
Ka bei-ka-thait dei nangne ia kaba shawei: 

9. Ki lad ki l>nti ki den ar na pyrthei, 

Kawei ban leit-poi sha ing-U-Blei, 

Kawei ban leit-poi sha niamra, 

la kine ar ym lah pynbakla: 

10. Ka hok ka sot kaba lam sha ing-U-Blei la- 
wei, 

Ka pap ka lamler kaba lam sha fiiamra, 
synei. 

11. Ka longrynnieng longrta dei ka bei ka thait 
na U Blei, 

Ba U da janai U da khreh lupa bad ka sap 
kawei : 

12. leij ia la ka longrynfiieng longrta kaba long 
shisha, 

Kumba leh ki tymmen, wat ju pynsyrwa ha 
ka thala, 

13. Ka pap ka lamler kaba khate bad ba pyn- 
tute ia ka rta: 

Ka hok ka sot kaba pynsoi pynneh ia ka 
longrta ; 

14. Ka pyrthci dei ka jaka ban kamai ia ka hok: 
Da sliang ban neh ka rta ban ioh kamai 
bun ka hok : 

15. Wat ju pankwah ne leh ei-ei ka ban jot noh 
ka rta, 

Wat ju khuslai, wat khein jinjar ruh ia ka 
pyrthei. 

La duk la shitom ruh bit tang ba neh ka 
rta. 

Ban ioh kamai ia ka hok nangne sha Ing-U- 
Blei. 

16. Kiba pynjot la ka rta ha ka pap ku liimler* 
Kiba lehthan leh sang -sot la ka rynflieng ka 
rta ha pyrthei, 

Kiba leh sangsot, khein duh la ka pyrthei 
sngi, 

Ki bym iaid tip-brieutip-Blei kumba la buh 
la sher hi. 

Da la u longshua naduh ba long ba man, 
Ki leit poi sha khyndai-pateng-niamra bran 
shi bran. 

17. Kynmau kein kynrad jong nga la ka pyrthei 
sngi, 

Wat ju klet, ju lyndet ia uwei U Blei hi, 

U Nongsambynta Nongbuhbynta baroh Shi 
pyrthei tylli. 

$l*te UbMtf 

Cortrnmtnt of Me^hahytt 

18. Duwai nguh mietstep ia U, U Bloi shi hajar 
Nguh, 

U Trai U Kynrad, U Nongthau Nongsei 
bad Nongbuh, 

Ba Un ai ka bor ka mynsiem, ka buij ka 
akor, 

Ban im ban koit ban sbai ka jingmut jing- 
khan, 

Ban iar ka shembuij shemphang ryngkat 
bad ka bor, 

BaUn kdeu lad Un kdeu lynti ban lait na ka 
nongpadan. 

Ban duh diengkhong ka longpap ka bieij, 
Ka nongpadan lynti kum ka Siiangrieij. 

19. Don tang Uwei U Blei U Nongthau, ym 
don ar lai, lai sau, 

Ymjusot ba Un don kur don kha, wan 
mih wan pau, 

Tang U Blei hi marwei Uba lah ba iai, 

Tang ha U phi dei ban dem sngi synia. 

20. Tang na U phin ioh ka jingsbai mynsiem ba 
shisha, 

Tang da U kan duh ka bieij ka long-pap ka 
tharia. 

21. Shaniah tyUi thepmynsiem balut ha U, wat 
phai dien, 

Ban ioh ka thiah suk ka met bad ka suk* 
mynsiem, 

Naduh nangne haduh lawei pyllun khlem 
liem. 

22. Tang peit mat sha U kin duh ki tyndep ki 
maia, 

Tang thiah peit sha U kin duh ki thau buij 
ramia, 

23. Tang imsngi sha U kin duh ki maian saian, 
Kiba bamkrang ia ka mynsiem pyniapieng 
raian. 

24. Tang imjingmut sha U kin duh ki ngeit- 
bieij, 

Kiba bam ksain ia ka mynsiem bad pyn- 
long noh-bieij, 

Kiba syrdoh syrphong ia ka mynsiem bad 
ka pyntriem pynsmiej. 

25. Tang peitngor sha U kin dub ki thau bereie 
phohsnieu, 

Kiba khang«khyrdep ia ka sot, ki pynksoh 
da ia ka syragieu. 

26. Tang buh mynsiem ha la U Kynrad, 

Kan duh jin duh ka longmrad, 

Kan mih sa ka tip-brieu tip-Blei 

Ka ban lam lynti sha la Ing-U-Blei; 

27. Pule, kein, ia U ha la ka mynsiem dem 
diap, 

Ha la ba-shong ba-sah ba-iaid ba-ieng suba, 
Ban sngeuthuh ban pei phang la ka im ka 
iap, 

Ban dub ku tieiig ka smied bieij na la ka 
rynnieng longrta. 

28. Nalor jong U uwei ym don blei don dkhen, 
Sa ka jingbriou thau kai suda tad my lien. 

29. Tad bakla na la Uwei U Blei ba hok ba sot, 
Sa ban poi-ei sep-ei jah-ei sha ki thauar 
thau jot, 

Ki ban pynmih sa ka iajot iapra, 

Ka ban lam sha khyndai-pateng niamra. 

30. Ki kam-hok kam-sot ki long ki jingleh 
niam donblei. 

Dei ki nguh ki dem ba burom ba purom ia 
U Blei, 

Tang da ki, kynrad, yn poi bait sha Ing-U- 
Blei, 

Yn ioh ruh ka suk hangne shaduh lawei. 

31. Ka buh jingknia jingduwai kynrei ban roi 
ne ioh hok ei na U Blei, 

Kan long ka kam leh jingbrieu leh syrngicu 
synei kaba tang pynthynrei. 

32. Ka pynkham ka pynsoh, on rong on tau shi 
kur shi kha, 

Ki long ki kam jingkfiia lehniam ia burom- 
brieu ki babha, 

Khnang tang ban shai ka ithuh kux ithuh 
kha haba shynna, 

Kum ki brieu donniam donrukom para 
bynrieu ba la bha : 

33. Ka buh jingmut thala ha kita kum ban roi- 
spah ne roi brieu, 

Ka long kamkai kam thamula noh shisha 
tang pynpher syrngieu. 


laid lymphuin la ka niam tip-Blei tip-brien 
suba phar, 

Ban tyngshain la ka long-bynrieu don sot 
don kular. 




VII. KA JINGSNENG-ING KI TYMMEN 
HAPOH KA NIAM-TIP-BLEI 
TIP-BRIEU KI KHASI. 

Ko khun ko pyrsa, 

1. Long kiba tipsngi ; long kiba ngaitsneng. 
Wat ju tarn sneng ; wat ju pynlah da la ka mon 
haramjad : 

2. To long kiba bha mynsiem, sbun mynsiem. 
Wat ju ia scinud; wat ju ia dukhi shi ing shi sem. 
Wat ju ia bynnud. Ia ai lent, ia bam lem. 

3. Wat ju iaisih wat ju ia khynning iano iano, 
Poi ka pang ka jhia ka ioh shitom jongno jongno, 
iarap, iatur, ia sumar lem, wat ju bret bo. 

4. Wat ju ia bynnud ka kti ka kjat ban iarap ka 
ka bor ka sor: la pynbha, pynsyrdep lem ia kaei 
kaei kaba don kam. 

5. Wat ju snieu dohnud ba kylla adkhu adnud, 
kylla daitkot daitnud, kylla kuhiu satruid. 

6. Wat ju ia bishni bishnot, wat ju ia pihuin 
shi-ing shi-sem, ka tarn ka duna shano shano ma< 
lu mala rub kam ju pher : baba don burom ma- 
nomano rub sbu ia don burom lang: baba jab 
burom mano mano sbu ia jab lang: Ka iaknieh 

ka iaknan shiing, ka pynthubkhana la ka ing, ka 
long ka bym shonghok shongblei. 

7. Haba ia bha sht-ing, ley hi U Blei, U shu 
pyndap pynbiang hi da kumno kumno ruh, ym ju 
laraler: Nangbha nangbit baba tarn wei iabha hi: 

8. Wat ju rhah, ju rhing ia ka ioh ka duh, ka 
don ka kot kiwei, kiba ha ing ne habar : 

9. To long bha-jingmut, khuld-jingmut: Watju 
mul snieu iano rub : Wat long arsap arphong ha 
ing ne habar : Wat ju iabuhnud buhtien shi-ing 
shi-sem ne shikha shiman : ia lait ia let, ia tarn ia 
palat mano mano ruh ia ktet, wat ju ia buhdau 
buhdien : 

10. Wat ju da buh jingmut snieu : ym iai lah dei 
mano mano ruh ha ka pyrthei : Haba ym pyn- 
tngit la ka jingmut, ka khuid ka sting, bha ialade 
ruh — kiwei ruh ki bha ia phi — iabha lang: 

1 1 . Wei shong sngur la ka jingmut, ym ju doo 
jingbabe ; ym ju poi dukha : 

12. Wat ju ia khong-kbong, wat ju ia dom ; 
wat ju pyndap mynsiem; pynjynsur la ka mynsiem 
wat ju ia tim; wat ju ia thad rong, wat ju ia rah- 
rong, la ka ing ka sem ne la ki kha ki man: 

13. Haba ialet iaiait, wat ju ia wad daw wad 
dong; shu ia sneng ia pyni, ia map ia nguh ia 
khublei mar kylliang, ba yn ieij U Blei yn kyrkhu 
hi, wei iabha shiing shisem shikha shiman. 

14. Wat ju ia peit shin eh, wat ju ia peit mat- 
dong shi-ing shi-sem, ia trei ia ktah thanda myn- 
siem, hun katba ioh ba ai U Blei; u pyndap hi wei 
khrau la ka minot ador. 

15. Ka pap ap-ja kyntien, ka pap bamram, ka 
pap shong-sngi thiahsngi, kaba pynjah burom la 
ka long rynnieng: 

Pynsmat pynsting la ka met, bam la ka umsyep, 
bam la ka kamai; wat ju khmih ia ka ban da ioh- 
thup, shu trei kat kaba nang lap ban lait bam- 
shah bam-ram: 

16. Kaba khyndiat rub wei la ka um-syep te ka 
longksiar; Kaba bun katno katno rub wei ka 
jong kiwei ba ki ai-ei ne rap-ei kam ju long ei-ei, 
ka pynshong sbuti pynban ia la ka longrynflien^ 
ba bam ia ka bor kiwei. 

17. Ka bam bor ei kaba pynsah pap halor lade: 
Ka ban lab ne ban ioh pyndep noog-kylliang te, 
ne, ia kaba phi mut shisha ban pyndep kylliang 
pat, te, kata la phi pyn-bynrap bor da kiwei ruh 
kam sah pap ha lade. 

18. Ytn ju donhok donsot ban bam duh nong- 
lymmen nongsan, ne ban byndi nong-tyinmen 
nongsan ba ing ki kha ki kurim ioh pap ei da kata 
kum ki nongdie nongrim-ka-kmie. Ym ju ioh 
hok na kbniat U Blei ne u brieu. 

19. Wat ju kiet ia U Blei, thum ia U ha la ka 
myns’em dem diap. Kyndong la ka hok: Duwai 
Un ai bor ai mynsiem hi ryngkat bad ka buid ka 
akor, wei ym lyndet ia U : Duwai ia U miet>sngi 
ban ioh jingsngeuthuh na U ban shai la ka myn- 
siem ban duh ka bieij, ka longpap longner; Khein 
rub ba phah U Blei ha pyrthci ia phi ia kaba bba, 
ym ia kaba phin suieu hynrei ba phin ioh leit 
khuid sha U. 


To long ki rieu-tip-Blei. 

Ba yn dup shem ba bha lawei. 






VIII. KA JINGSNENG-KHA-KURIM KI 

TYMMEM HAPOH KA NIAM TIP-BLEI 
TIP-BRIEU KI KHASI. 

1. Sngeu kein, kynrad, ngan iathuhkhana ia ka 
tien-hok tien-sneag aba rim. 

2. Buh shisha U Blei U Trai Kynrad ban long i 
kha i kurim ban ioh la ka khmat kylliang ha 
pyrthei, bynrei, ym da ka pap ka lamler, Era I da 
ka bok ka sot ka ban sabnara sahkyrteng babha 
junom junora pateng pakit: 

3. la ka rong ka mangkarong shi sngi ki rieu 
bok barim kim ju peit; kan pbuh raakna katno 
katno rub shi khraat, ar khraat, ia kata ki khein 
kbyndeu thala. 

4. Kaei kaei ka ban biang ban donburom sab- 
burom shi hajar ki sngi, kum ia kata ki barira ki 
khraih ki thiab-peit, bad, ki ju ong rub ia kata, 
“kata te ka bok;” 

5. Kurata phi sngeu kein:—* 

Shi kha shi kurim wat ju ia khnium ia 
khfiiam. 

la shong ia sab suknud suk^raynsiem ban 
lait ka ud ka iam. 

6. la trei ktah ryngkat kawei, wat ju ia than 
ia lebsa, 

la kamai kajih ryngkat kawei wat ju ia 
bret-sa. 

7. la ka kti ka kjat wat ju pynshongthait, 
ban soi ka rta, 

Ma lade rub ioh ka sngeubba lait ka ud 
ni-ni na-na. 

8. Haba ai U Blei ba ioh ba kot, kynsbeu 
kyndiap biang biang, 

Wat ju leh sa-huh, leh-lut-phut, ba ym ia 
biang : 

9. Phi ki rangbah pat haba ai ei-ei sha la ing 
kur, 

Wat juai siar ai bubrieh, watju leh bakhur, 

10. Ba long siar long kdiap shi kha shi man, 
Shisien ka sngi ba mih pynban da ka jot 
kha jot man. 

11. Ai kein sha la ing-kur, ka ing wan mih 
brieu ba da seng da pun, 

Hynrei da ia kylli da ia kohnguh shi tnga 
shi khun: 

12. Wa ju ia kmen ia ka iohei ne ka vmsyep 
kiwei, 

Ba long byrsieh ia la ka ing la ka jingtroi 
shongblei. 

13. Ka tyngka ia khalai, ka tyngka thangiap 
ne nongsam, 

Ym ju bit wan khleh ha la u synfiiang 
u bynhei, ki shu pynlut madan ; 

14. Ka tyngka bam-bor bamsap, ka tyngka 
bam kaid bam kuna, 

Ka tyngka ioh lute ne ka mal ka mata ioh 
lute na thma, 

15. Ka tyngka khai martuh, ka tyngka iohei, 
ai-ei na lum na bar, 

Kum ia kite! ki tyngka baroh ki khein 
tyngka pap phar: 

16. Bad kim ju bit wan khleh ia ki ha ia u 
synfiiang hok: 

Ki khein ba snieu la ka ing bad la ka 
kamai hok: 

17. Ka tyngka tub, ka mal tub, ka tyngka 
bam-tuh, ka tyngka shohnoh shohtuh. 
Kata lei-lei te kaba da sang da pap, 
kaba dait ia la ka long brieu hi ruh: 

18. Kynmau wat ju leit pynbih da kum kitei ki 
tyngka, 

la la khun la ksiew ne pyrsa para. 

19. Phi ki kynthei ruh ka juh hi wat ju leh siar 
— ia-ai ne ia shim siar, 

Wat ju leh klop, wat ju wan lam kamai 
pap ha ing ne ha shakiar, 

Kum da kaba tuh ba leh lamler ne ba leh 
pap leh ’tep ei ei, 

Wat wan lam, ban bha la ka ing, ban bha 
la ka long jait ba buh U Blei : 

20. Shynrang, kynthei! Hei ka klim ka ngat, 
Ka klim ka kyrtep ka bym ju bha }u sah 
jail, 

Hajar ki sngi ; bad ka long kaba ioh pap 
halor lade : 

21. Khmih kein ! kynrad ! katne ba ialong 
iaman byllai, 

la-iar ?a-pait ha la i kur katne byrhai, 
Longnaei? Ym shym la long kein na ka 
pap! 

La long shisha kein na la kawei kawei ka 
laubei ba hok ba sab, 

Bad na la uwei uwei u thaulang babha, 
la uba ka laubei kam shym pynjyrsieh 
satia, 

Ha la kpoh ka long-ing naloi la uwei u kha. 

22 . Kumta kein, mei kynthei baroh, mynwei 
mynar. 

Wei la lap la u wei u tnga-hok tnga nyng- 
kong uwei, 

Kim ju khmih shuh shawei shaar. 

23. Wat lada iap tnga khlem khun hi ruh, 

Ki kynthei ki ju kein noh hi, ki ong de ruh, 
“Bym thau hi la ka long-ing ne longbrieu, 
“Yn lah leh aiu ma ngi ki bynrieu.” 

24. “Wat da ioh khun ioh ksieu pat nawei hi 
ruh, 

“Lashai la shisngi,” ki ong, “kam don hok 
hi shuh.” 

“la kaba kan dkut pat ka longing long- 
bteng hadien katto katne phang, 

“Kam ju pep shuh w'ei la dei da ka long-ing 
jyrsieh-t haulang. ’ ’ 

25. “Lah kaba shu shong noh,” ki ong kita ki 
’thei hok, 

“laid ei la kahok, khmih sumar ]a ki khun- 
ruit khun-jien, khun meinah meisan, shu 
ka juh hi, ioh hok ei, poi-hok poi-blei ei 
haba tarn.” 

26. Haba la ioh khun kynthei-shynrang lei lei. 
Kata ki kynthei kim ju peit shuh ei ei, 
Tang ka khmat ruh ia ki rangbah brieu. 

27. Ki la shong palei thiah palei tip-Blei tip 
brieu, 

Wei la iap la u tnga-hok uwei uba la buh 
brieu. 

28. Ki ju ong ruh. “La lah ioh la ka mat- 
kylliang ; 

“Katto kein ka hok mih-brieu ka la lah 
biang, 

“Ym dei shuh ban jam palat ia ka hukum, 
“Ioh snieu kylla kine ne kane ka khun; 

29. “Lashai long jot artad bad la ka longing, 
“Tad pal;/it, bad, ioh-pap lade kum ka 
nongpynjoV-ing.” 

30. Kumta ki rangbah ruh ki rieu tip-hok-tip- 
sot ki kiar don burom ia, ne na, ki kynthei iap- 
tnga iohlcit long lade ki nongpynjot-ing ia ka 
Jong ki kha ki man, kum u brieu u bam don jait 
la ka met. 

31. Ki rangbah ki dei ruh de ba yn num iaid 
auria auman bad ki kbynrau sotti-bad, ioh ioh-pap 
kum ki nongpyniap-ing Jong la ki kha ki man — 
ka kam kaba sang, kaba ioh-pap halor lade bad 
halor la ka jait ka kynja la jong. 

32. Ki kynthei tip-hok ruh ki tieng ban khot 
shongkha, ne ban ia-poi-kha-poi-kurim bad u 

rangbah uba ju ieh-noh tnga eh, ioh jj^rsieh ei 
tang ka long-ing ban haba u shu phet noh tang 
khyndiat snem. 

33. Kumta hi de ia ki kynthei kiba la iap-tnga 
ne la ia ieh-noh-tnga-teng (ki thei-iap-sau baki sin 
haba i ba ki dang khmih shuh shawei shaar) kim 
ju ia pyn-kyntieu biang ne pynialamdoh shuh ne 
pynia-suit ia-shor biang ba sang. Naba ym don 
hukum ban lah pynsngeu pynsngap ar-thaulang 
ha khmat U Blei hapoh kawei ka long-ing. 

34. Ki khein ka kam klim-’tep hi de ia ka 
jingiapoikha pat ynda la lah iap la u wei u tnga 
nyngkong. Ki da shim jingsang hi pat ki kur na 
ki nong-ia-poi-kha ban pynkhuid ia u ne ia ka 
nongshah-tep na ka jingkyrtep. Hynrei ki nong- 
ioh-kha pat hadien kim lah lait hok na ka pap- 
klira pap-’tep bad ym don Jingknia hi ruh na ka 
bynta kata ka kam klim, naba ym lah ai dkhot- 
lamler ha khmat U Blei. 

35. la kum kine ki brieu kiba shu iapoi-kha 
hi khlem lah pynlong iasuit iashor shuh kat ka 
niam, ne, ia ki samla hok kiba shu iapoi hi khlem 
da iasuit iashor, kata ki khein kiba shu iathau 
runar hi ne ki nongryngkang-hukum. 

36. Ka “runar” ne ka “thala-thalein” te ki 
khein ia kaba shu ioh tnga ruma da kaba shu ia 

iehnoh san shyieng ruma tie ba shu bam-ngem 
bam-sap. Ka iehnoh “san shyieng” kam dei 
niam ei ei, ka dei tang ka sakhi ba yn num lah ia 
dawa tnga, namar ba kam lah pyndam ia ka sang 
ne ia ka klim tep— thaulang. 

37. Ka kam kha-kurim ka dei khnang na ka 
bynta ban longbrieu long jait ban don-burom sah- 
burom ha khmat u brieu U Blei pateng, la pateng, 
kam dei ei ei satia ka kam biria ne ka kam kamai 
spah kamai pheu. 

38. Na kata, wei ym belt ym biang ne dkut noh 
ka jingiapoikha nyngkong, hadien kim ju leh 
shuh. ioh hiar ka raibi-jot ha la ka ing. 

39. Kynmau kein, ba ka long brieu long jait, 
longspah longhajar, ka long ka Jingsambynta 
buhbynta hi U Blei, ka bym shym lah thau da ngi 
ki brieu. Kumta ym ju bit da pan ne da phan 
ei-ei haphang kine, ba ym ju poi-hok, — nangsnieu 
pynban da ki leh jingbrieu. 

40. la ki kam bymman ki kam buh phan, ki 
kam leh lamler, ki kam thau sang, ki kam bym 
shong-hok shongblei, ki ju ong kiba rim ba “shi 
phang sngi te ki ju meh ju klang, ne ju khielapeh, 
hynrei hajar ki sngi kim ju lah kyrshan.” Haba 
ka meh kai sha ka longspah ka theu ban pynjot 
sha ka longbrieu. Haba ka meh sha ka longbrieu 

ka theu ban pynlip ia ka longspah. Ka bam sa- 
khwar kumto kein baroh baroh arliang bad ka 
nangpynphalang shawei. 

41. Ym ju lah buhrieh ia ka pap; to leh-tuh, to 
leh-stad, to leh-rieh katno katno ruh, shi sien ka 
sngi ka shu pau hi, ym ju lah buhrieh ia ka na ka 
pyrthei ne na U Blei. 

42. Tang ka hok kein kaba ym ju lip, wat haba 
la i doi-doi katno luh, ka ju meh ju rhem hi pat 
da ka jingkyrkhu U Blei. 

43. Sngeu kein, wat ju ia mliem pynrem ne 
pynksan ia ka hok ne ka pap na ki jingjia hangne 
ha la ka khmat, naba phim tip ne ym don ba tip 
ia ka jingbishar U Blei kaba don, ba bat hi tang 
ha U man la ka khyllipmat ia man la u brieu. 

44. laid beit, iaid hok, dem la ka jingtrei, myn- 
toi la ka hok, u tip hi U Blei, u Nongsambynta- 
buhbynta, ba un ainong aiu un pynduh nong aiu 
ia phi. Kaba leh U Blei kaba bha suda. Haba 
shem duk shem shitom eh ruh, hun hi ban nang 
khuid teng ei ka pap; haba shem suk shem sngeu- 
bha eh ruh wat kmen tohroh, ioh klet hok klet 
Blei noh, kylla khongpong pat khlera tip. 

45. Wat ju leh klet kein ia ka hok-ka-sot, wat 
ju buh-pun ia ka kam babha, ba ym iai dei. Tad 

leh klet la btuit, tad buh-pun la pute. tip lano pat 
ban lah kyrsei da kawei! Wat ju pynshongthait 
la ka jingmut shaphang ka hok ka sot, pynkioi 
ruh ban pyndep la ki kam babha, kara sahsot, 
kam sahpyrto, ban dup poiblei lawei. 

46. Duwai dem diap ia U Blei ha lade ba un ai 
ka bor ka mynsiem, ka buid ka akor, ka lad ka 
lynti ban lah kyrshan haduh bakut ha la hok 
ban sah-burom ha pyrthei bad leit poi sha “ing- 
U-Blei” lawei ha ka suk-mynsiem. 

47. Haba shem shilom nang pynkhrau ei la ka 
pyrkhat pyrdain shaphang ka hok ka sot bad ia 
U Blei, ban shai la ka mynsiem ban phet ka bieij 
ka longpap na la ka longrynnieng longrta, ban 
stad-hok ban ioh suk ka mynsiem naduh nangne 
shaduh lawei. 

Shu laid hok thiap la ka kam tip-Blei tip-brieu, 
Yn tang poi-blei, syrtok la ka wan long brieu. 



IX. KA JINGSNENG-SHNONG JINGSNENG- 
THAU UBARIM HAPOH KA NIAM 
TIP-BLEI TIP-BRIEU. 


1. Ko para ba-shongryngkat ba-sahryngkat 
kawei, 

Ko parakher paramer ba dang kawei, 
Kawei ka umtong ka umdih baroh shi 
pyrthei ; 

Uwei u Nongthau Uwei u Nongbuh, ar te, 
kynrad, ym ju don. 

Uwei u kur, uwei u kha, kawei ka sot ka- 
wei ka hok, ar te kaba ym don. 

2. Kynmau kein, kynrad, phin ia im iabba 
kawei, 

Ka thau-ar tbau-jot kaba ym don bukum 
naduh mynwei : 

la shong palei ia sab palei pyllun ho, kyn- 
rad, kawei: 

3. K i thau-ar ka thau jait ia brieu ia Blei ka 
bymdonsot, bymdei, 

Ka buh kyndiab, bub kyndon parabrieu 
rub kaba ym shongblei. 

Ka thau-ar thaujait wat ia ka ktien ka 
thyllieij rub dei ka pait longjot longpei : 

4. Ka thaushong ka thausah, u tnum u tyndai, 
te uba del ban nang-iar*nangpait man la 
ka sngi, 

Ym ju dei hi kein, kynrad, ban shu shong 
lymbrum thiah lymbrum kum ka blang 
ka masi: 

5. larap kein ka bor ka sor markyUiang, ia 
khmih ia it lem mynraiet mynsngi, 

Poi ka kam ka duk, poi ka shitom ka 
lanot ka jongno jongno wat ia thansi. 

6. labeh iatur ha ka iap ka sap ia baduk ba 
rangli, 

Wat ju ap kin da wan wer wan pain hi ki 
bapli. 

7. Ia ka ja ka doh ka khawai ka dawai te 
shisha. 

Ban leit ialur hi khlem da don ba wer ba 
kyrha, 

Kata te kaba rain ba rem, jah burom khlem 
burom da shisha. 

8. Ia ka nongkylliang — kylliang sngi kylliang 
ia, 

Kylliang sbai kylliang bdi, kylliang ei-ei 
fiiuma. 

Wat ju klet, wat ju marmlien ban leh klet. 

Leit pyndep, leit pynkhuid kyUiang da ka 
iB. ka sngi. 

Da ka bor ka sor katba dei, da u sbai u 
bdi hi, 

Wat ju pynsahram halor la ka met. 

9. Ka nongkylliang jong u kur nc jong u kha 
ne jong u-ei u-ei ruh kajuh hi, 

Ym ju bit ia ka kylliang ban num pyn- 
khuid ba ha la ka met ka wan shong shuti. 

10. Hci! kiba don kiba kot! Haba phi iashan 
ka kylliang ka palat ban shanbor, 

la kiba duk ba duh Jingtrei jingktah, ym ju 
shonghok ban da shim da ka sut ka lor. 

11. Kiba ioh kylliang palat kum kata ruh kim 
ju bit leh khlem akor khlem burom, 

Ki dei, katba ym pat lah pynphai ia ka 
kylliang, teng teng ban rap ka bor ban sah 
burom. 

12. Wat ju iaid khlem rain, wat ju ia leh khlem 
rain ha shnong ha than; 

Wat ju ia thad burom wat ju ia maisih 
krensih ha ing ne habar, tymmen khynrau: 

13. Ka tiensih ka tiensang ia la khun la ksiu hi, 
Ne ia la ki kha ia la ki man kajuh hi, 

Ka long kaba pynjah-burom ia la ka long 
brieu lade hi : 

14. Haba lait ba let mano mano pynjam da ka- 
ia sneng ia krau. 

Ban ia bha akor lang baroh kyiithei, khyn- 
nah, samla khynrau. 

15. Haba pynsneng pynkrau mano mano ia la 
khun la pyrsa, 

Wat ki da kham mai rub, wat ju sngeusih 
sngeulyng-a: 

Nangsngeubha, nangsngeunguh pakai ia U 
Blei ba u dang khmih, 

Ba don ba pynsneng pynkhmih ia la ka ing 
ka sem khlem isih: 

16. Tip-thuh tipdai! ba ym kor tang u briea 
uba da lab da iai ka bam ka dih, 

Hynrei kbam kor dor u brieu uba lab ba iai 
ba ka sneng kakrau babba habar ne barieh. 

17. Na kata kein, wat ju leit pankwah ia ka 
Jinglong ki mrad bbur, 

Kiba tip ban nieukor tang ia uba lab ai ka 
ja kajbur. 

La u shoh u kynjat katno katno ki mrad 
ki sbu shah shu thiah bad ka shah Jem 
kyniur, 

Hynrei ia u bym lah ei-ei, tang u shu kyn- 
teid ruh ki peil pylliefi haban dait ban tur; 

18. Kumta, phi kum ki brieu, haba don lem 
ba ia pynsneng pynkrau, 

Wat ju sngeusih sngeukynsha ha sbnong 
ha than ; 

Wat ia peitsa wat ia iehnohsa ia ka ban 
iabha ban ia ieubih lang, 
la pynmai pynsneng lem kal uba nang lap, 
kat haba lap, ban bha ban bit lang. 

19. Haba ia leit ka dieng ka urn, ka hat ka iew 
ruh, 

la leit lang iarap lang, ia wan lang rup; 
Wat ju ia iehnoh lynti syngkien marwei 
marwei, 

Wat ju mut khlain no loh iau ban iaid hi 
marwei ; 

Ym iaibiang ruh. ka met brieu ka mut 
brieu jongno-jongno, 

Tip poi da ka jingthut jingmong kumno- 
kumno, 

Poi da ka suhkpoh-suhsnier kumno kumno, 
Ei ban ia khmih kein, mo ? 

20. Ha shnong ha thau, haba iaid ba ieng ne 
haei-haei, ialum ialang, 

la pynshai ka buij ka akor, ia sneng ia pyni 
ia ka ban iabha lang. 

Wat ju ia rem satia, kaba dei ia bat, ka 
bym dei ia bret. 

Kata te kan nangiar ka jingshemphaug 
kan nang kieu artet. 

21. Kane kaba shisha: Ym ju don uba lah stad 
lut, 

Ym ju sot ban don uba lah tip lut ne 
sngeuthuh lut, 

Ha phang ka hok ka sot, ka jingbha 
jingdei. 

Ha phang ka jingsngeuthuh ne jingtip brieu 
tip Blei. 

(b) * Kaei kaei ka bym don ha uwei ka don ha 

uwei pat, 

Kaei kaei kaba don ha uwei kani don ha 
uwei uwei pat. 

Da kaba iai ialuni iulang iakren ia pyni 
lang, 

Isynei U Blei, da ka jingiapyndap balang, 
shu ia sngewthuh lang. 

(c) Ka jingklet ruh ka Jong u brieu kaba bun 
wat ia kaba la ju tip eh ruh, 

Haba ia kren ia pyni pynshai ha balang te 
ka wan im biang pat ha juh. 

22. Na kata baroh, iai ia kynsheu lang iai ia 
sngeuthuh lang, 

Wat ju said-lah, wat ju kwah pynlah, 
kohnguh ha kaba sngeudei lang, 

Kum u brieu, thau U Blei, uba suk ba 

sngeubha tang haba ia don lang, 

lai ia kynsheu iai iaiang, kein khnang 

khnang. 

23. Kumta kein de, wat ju ia phoi ia pyrsad 
wat ju ia sngeuheh ne sngeukhraw shi kur 
shi kha, 

Wat ju wad dong wad nia khlem hok, ia 
let ia lait klet markylliang, kum shi para. 
Ban beit ban jlih ka shong ka sah pyrthei, 
Ban khrau ka pyrkhat pyrdain ha ka tip- 
brieu tip-Blei. 

24. Ong la skhem ka laid ka ieng ha la ka 
niam tip-brieu tip-Blei bha jriang, 

Kata te ka jingwanmih-brieu ha pyrthei 
kam peh shuh — ^ka la biang: 

25. Da ka jingshemphang tip-Blei tip-brieu ka 
jingstad Ba-halor-tam-eh ha ka long brieu, 
Pbin lait na ki kam thau-ar thau-jait, thau- 
jot thaupei, longjot longpei baroh kiba 
snieu, 

Yn nuni long shuh ruh ka thau-ar ia brieu 
ia Blei, ia kur ia kha ia ing ia sem, 
la ka kren ka khana, ia ka shnong ia ka 
thau, ne iaei iaei, kan sabhok sahsot baroh 
tyrsem. 

26. Bad, da kumta, kan duh ka lai pheu pap 
ka meng ka sarong, ka rakot ka lalot, ka 
kwah thala thalein; 

Kan mih sa ka kamai tang ia ka hok ha 
kano kano baroh ka jingtrei nc jingkren, 
Jingmut, jingkhan, jingpyrkhat jingpuson, 
jingsain jingtiah ne ha kaei kaei, 

Kum kata, kan mih ka ban dup ioh leit 
Jam ryngkat sha ing U Blei: 

27. Ka pyrthei khmih kein kaba ym iai dei. 
Haba don ka jingiatam ia palat ei, 

Kaba k«m ia lah pynsuk pynjem shuh 
paratrai; 

Ioh poi ei la shai da ka pait kur pait kha, 
Ioh long da ka iabor iasor hi da lade lade, 
Sngeu kein phi u tymmen u san, u shnong 
u than de, 

Wat ju ia iehsa, ialuna iaiang, leit ia pyn- 
jem pyntuid, ia kynshi ia kynak ia ka lait. 
Ban suk ka thiah ka shong Jong ka shnong 
ka than haba biang tyrshait. 

28 Ka bishar ka pynshong pynap wei brieu 
wei brieu, 

Ka leh wei met, ka pynkut hi tang ha lade 
wei brieu, 

la kano kano ka kam ka duk la Jong ne 
Jong ki brieu. 

Kaba ym ju don hok don sol, ong ki tym- 
men brieu; 

Namarkata, wat ju leh kum kata kein phi 
baroh; 

Wat la i Jong i jingri jingdup ki tymmen 
baroh ; 

Haba kin die duh noh, ki ju da ia kylli ha 
ing ban ia kohnguh, 

Haba leit dei ba ym don brieu eh ha ing 
tang iwei ruh* 

Kum ha kata ka por da ki mau byrsiew 
ruh ki pynkohnguh; 

29. Kumta kein phi wat ju leh-heh wei brieu 
wei brieu, da ia kylli ia kohnguh lem. 

fa kaba ym don ba ia kohnguh lem, kum 
ia kata wat ju leh satia, wat rem. 

30. leij ia la ka pyrthei sngi wat ju khein duh, 
wat ju pankwah ia kaba snieu: 

laid ieng, trei ktah, leh ei-ei da ka jingtheu 
ban bha ban poi hok, ym ban snieu. 

31. Ia shong ryngkat ia sah ryngkat shisha 
kawei ka shnong kawei ka than. 

Kum ban ia bit ia bha lang, ia koit ia nang 
lang, leh kumta; wat ju leh khrau, 

Ba long mrad ka jingmut ym donhok ia u 
brieu uba ia kiwei um sohkhau. 

32. La ka thau-shong thau-sah pynkhuid, tbang 
ka fiiut ka nier, ka jakhlia jakhlaid kat 
kaba pynsnieu ei. 

La ka met ruh ka juh hi, pynkhuid ban 
num bih tngit, bih ieukhong, bih pang ia 
lade bad ia kiwei. 

Ban dih im khuid synglar. 

Ban sting ka met dar dar. 

Wat ju ia korbar ia ka nguid, 

Ba long-ksuid, kylla jlaunguid. 

Long kiba khuid naduh ka met haduh ka 
mynsiem, kata te phin poi-Blei. 

33. Ba yn num dei ka jingkhuid ka met kaba 
don kam shisha eh» 

Ban lei ka kmie ka pynsum ia ngi lai sien 
shi sngi yn dang ’lung eh? 

34. Ym ju don ksuid; Long ksuid ka nguid 
ka ja-khlia, long ksuid ka kam thau-ar 
thaujait la Jong, 

Long ksuid ka ngeit phuhsnieu, long ksuid 
ka mut ka khan rngai, ka pyikhat bareie 
la Jong, 

Long ksuid ka mut ramia ka leh ramia, 
long ksuid tynrai eh ka jingbieij la ka Jong, 
Uta u ksuid “Bieij lade” na bym tip-brieu 
tip-Blei, dei u ’Suid-tan-bah Jong ia ka met 
bad ka mynsiem la Jong. 

35. U ’Suid-tan-bah (ne ka jingmut bieij) dei 
u khun jong ngi, 

la uba ngi pynshad man la ka sngi hapoh 
ngi. 

Phi tad ym troh ri shuh ia u hapoh lade 
hi; ai jaka de ia U Blei ba un shong hapoh 
mynsiem; 

Kata phin im phin koit bad met bad myn- 
siem; phin lait na ka ngeid-bieij ngeid-them 
bad phin shem ka suk mynsiem. 

36. Kane ka long ka jingshisha; Ba ym don 
ricublei, 

Ba ym don ’lei-rit, ym don ’lei-brieu ne 
’lei ei-ei; 

Don ruh naduh mynno mynno tang, wei, 
ka kynja met; ar, ka kynjamynsiem; lai, 
uwei U Blei. 

Baroh ki’ ksuid ki khrei, ki puri, ki ’lei-rit, 
lei-ria, ki ’suidtan, ki reiublei rieukhuid, ki 
bym don, 

Ki dei tang ki jingthau ka jingbieij bad 
ka jinglalot ioh bam-shong-sngi ki brieu — 
ba shi) than mon. 

37. Wat ju tyndep lade da kine baroh ki jing 
mutngieu — 

la ki ksuid, ia ki kren-blei, ia ki kren-ar- 
khmat ne kren phuh-snieu; 

Ba la ka met mn$ her syrngieu Ithot shi 
Ithot. 

Ka jingmut ruh nang dum ei na kaba don- 
hok donsot. 

38. Ki rieu-hok, ki rieu-tip-sot, kiba la sngeu- 
thuh la ka long-brieu man-brieu ki rieu- 
tymmen shisha ki ju ong kumne: 

(1) *‘Ia ka phuhsnieu phuh kynsha leit ia> 
thuhkhana sha kharai jingeit; wat ju iathuhkhana 
ha ing neha ki brieu ba nang phuh preit shiphreit. 
Ym ju bit khein lait khein dei ia ka kynsha.” 

(2) “la ka kam kren-blei, kren arkhmat kren 
thaujait, kren thauar, ia ka kam leh rieublei, kren 
rieublei kren bareie, kren rngai— Tep daidpei; 
wat ju aili satia ba ka sa wan tyndep noh ia ka 
jingsbai ka jingmut ka jingshemphang shaphang 
ka hok ka sot bad shaphang la U Trai Kynrad U 
Blei, uba pang ai ka bor ka mynsiem ban khrau 
ka kamai ia ka hok hapdeng la u parakur parakha 
shi pyrthei.” 

(3) “Haba poi duk poi shitom kum kaei kaei 
wat ju kynnoh ha U Blei, naba U Blei um dei 
kum uta u ban leh pynshitom pynjinjar ia u briev. 
Baroh ki jingjia ki jingshem jong ngi ki brieu ki 
dei ki bainongieij jong kikam jong ngi hi ki 
brieu.” 

tymmen ki ju ong ia kano kano ka jing- 
wan ioh jong ogi ki brieu hangne ha pyrthei *Ba 
la wan ia pan hi la ka hukum.’ [Tharai ba don 

uba wan kha dkoh kti dkoh kjat; kum ha kata» 
ka lah ban long ba uto u brieu u Ta long sbisien 

u nongtuh ne u brieu uba khani don bor, hynrei 
uba shait shoh brieu ne lehthan ia kiwei da la ki 
kti ki kjat. Kumta, ha ka ban ai saja u la mon 
hi noh da ka ban shu sham noh ia ki kti ki kjat 
jong u ba un num nang lah shuh ban leit tuh ne 
leit shoh brieu, naba da lade urn lah synshar ia la 
ka mynsiem runar. Kum ha kata ka rukom ba* 
roh ki jingjia ha pyrthei ki la wan jia shitom, ym 
da ka mon hi, ka mon runar, U Blei. Em I U 
Blei um dei u runar, U Blei u long uba hok bad 
babha bad ba mon ban iohi ia ka jingbha jong 
ngi ki brieu. Um ju don ka shah shiliang ne 
shah shiphiah iano iano. Baroh, na kata, ki 
jingjia ha pyrthei dei ki jingleh jong ngi ki brieu, 
*Ba ngi da la pankwah hi da ia ki kam.* Bad, 
namar kata, ki tymmen ki la ong da ka ktien kaba 
hok bad ba dei ‘Ba la ia pan hi la ka hukum;* 
kim ju ksmnoh pap ha U Blei ia kano kano kaba 
wan jia jlngsnieu] Kumta hi ki jingjia jot baroh 
ha ka pyrthei baroh kawei-— dei ki bainong babha 
ia ki kam jong ngi ki brieu.” 

39. Pynkhuid naduh ka met haduh ka mynsiem; 

40. P^nkhuid naduh bar haduh pobing; 
iS^dem la ka mon haramjad, ka mon bi, 
Hapoh ka jingsynshar ka jingsngeuthub 
bad ka nia-hok. 

Wat ju ai lad ia ka mon, wat ju aili, 

Kata te pbin iasuk hangne bad lawei pbin 
ioh hok. 

41. Haba thngan pynkdang da ka ja bad ka 
jingtab ; 

Haba pang pynkoit da ka dawai bad ka 
duwai ; 

42. Haba thngan ka mynsiem pynkdang da ki 
pyrkbat shong blei; 

Haba pang ka mynsiem pynhun da ka tip- 
Blei. 

43. 51iad ia ki laipheu jait longpap longbiej, 
longsnieu longjot — 

Ki mut phuhsnieu, ki mut rngai, ki tyndep- 
bieij, 

Ki ieij bieij, ki itynnad bieij, ki sngeubha 
bieij, 

Ki kmen bieij, ki kwah bieij, ki ikwah 
bieij, 

Ki thaba bieij, ki sarong bieij, ki rakot 
bieij,-^ 

Baroh katba don ki jingbieij. 

44 5^jad ia ki da ka jing tip-Blei tip-brieu ba 
hok ba sot. 

45. Kata te phin shong phngain, phin shong 
skhem jingmut ha ka pyrthei, phin nang kamai ia 
ka hok, phin duh ka tieng-bieij. ka khaueit bieij 
ia brieu ia mrad, ne ia jingiap hi ruh, yn ieij ia 
phi sa tang ha Hok ka Sot pyllun ka ban lam 
lynti ia phi sha ing U Blei. 

Long baroh ki khan tip-brieu tip-Blei bym shym 
wan ei. 

Ban eh rngiew eh rwiang naduh nangne hadnh 
lawei. 


5 



X. KA JINGHIKAt KI TYMMEN HAPOH 
KA NIAM-TIP-BLEI-TIP-BRIEU KI 
KHASI. 

Ko knr ko kha — ^Kyothei Sbynrang, 

1. Sngeu kein, kynrad baroh, wan ia mih brieu 
ha pyrthei lyngkhuit, la ka jong ei-ei rub ngim 
don, hynrei U Trai Kynrad Uba stad Uba ieij, 
Uba sbun, Uba isynei, U la khreb lupa ia 
ngi kiei kiei baroh katba don kam laduh na ka 
por dang lung haduh ka por ban da leit na 
kane ka pyrthei. Yn lah fiieutang tang ia kaei ! 
Naduh ka sap ia ka mynsiem haduh i iiuit i kyn- 
bat ia ka met. 

2. Kumta kynmau da nguh ia U Blei ha kiei 
kiei baroh ha la ka mynsiem nyogkong nyng- 
kong eh. 

3. Phi kyndit thiah, shuwa ban ieng noh na ka 
jingthiah da duwai da nguh arti ia U Blei lai sien 
sa ieng sa iaid. 

4. Phin sa bam ia ka ja, da kren shuwa ha 
la ka mynsiem, shim shi sohkhau ar sobkhau na 
ka pli 9 ng<bam*ja, nguh de, sa buh ia ita i soh* 
khan harud. llada phi bam phi dih ei<«i ruh 
leh, kuQBuh. 

5. Haba phin sa sdang ia kano kano ka jing- 
trei da nguh ia U Blei. 

6. Phin sa mih na ing ban leit jihgleit ruh, da 
ngnh ia U Blei. 

7. Haba shong duwai-puson ia U Blei wat ju 
leh haba don lang bad ki brieu. Haba ki wan 
poi ki brieu, iehnoh, bad ia kren noh bad ki. 
Haba phi da sngeu don kam leh pat ia kata, to 
sa leh pat ynda la lah ia bidai bad ki ruh bit, 
kam ju pher. 

S. Ha ban sa buh ia u symbai baba thung ba 
tep ruh da nguh ia U Blei. 

9. Haba shem sngeubha ruh iathuh ia la U 
Trai Kynrad ha la poh lade bad sngeunguh ia U. 

10. Haba shem sngeusih ruh iathuh hi ha la 
U kumjuh. 

11. Haba poiduk poipap mh, wat khuslai, du- 
wai ha U hi, nguh ia U hi, ba kan wan poi pat 
da kaba bha. 

12. Haba poi ka pang ka jhia la ka Jong ne 
ka jong-^no jong-ho duwai ha U Blei ha la poh 
lade. H Blei uba don hi ha lade, Uba than bad 
ba bat hi da lade miet-sngi ia ka met bad ka 

mynsiem sah im, ba un shna un pynbiang hi 
ma U baroh kal ka jingibit jingidei jong U. 

13. Para brieu pat ia “khublei” ia “donbok*’. 
ia “kit-bok” lem, kum ki *neu babha kiba sngeli- 
bha ban iabha iabit lang u parakur parakha 
baroh. Haba kynnoh ia kitei ki ktien ki da 
kren ha la poh mynsiem ia U Blei de. 

14. Haba **khublei” wat ju dem la ka khlieh, 
shu rah la ka kti kamon sha jan la ka khlieh, 
pynphai da ka sla-’ti, shaphang u brieu. wat ju 
pynphai da ka dien sla-"ti, ba long kumba takor 
noh. 

“Khublei ar’ti” le dei kaba kyrkhu ba ki da 
buh baroh ar ki sla-’ti halor ka khlieh u brieu. 

15. Haban leh ia kano kano baroh sdang da 
kaba dei, kaba donhok ba donsot, kata te kan 
poiblei. 

16. Hynrei wei la lait ka sdang ym ju lah wai 
hok shuh, la bun da ka duh ei. 

17. Ka kam ei-ei baroh ruh ka ju jia ba 
kumba sdang kumta ka ju kut de. 

18. Kum uei ma u lok ba phi ialang kum u 
hi phin long. 

19. Kum kaei ma ka niam ba phi bat kum uta 
u brieu phin long — “snieu” ne “bha”. 

20. Kumta, kiar na kaei kaei baroh — niam ne 
’lei thaujait wei kiba snieu, ia lok tang bad ka ba- 
bha. Phin jinda bha. 

21. Haba la kum hap ha kaei kaei kaba snieu, 
sha kaba bha kyllajingmut bran bran kat bam pat 
shongkuda ka jinglong bieij, wat rem wat rain: 
kata te phin long pynban uba kham bha wat ia 
uba ym pat ju tip leit ialang ba snieu ruh. 

22. Uba tip ia U Blei, uba iai khmih-thuh ia ki 
jingtrei U Blei u ju long u brieu uba pasiang ka 
jingmut uba sbur mynsiem haduh ka kam ; u suk 
ka mynsiem wat haba poi slap poi lyei ka pyrthei- 
sngi la jong jongu katno katno ruh. Ha kaba 
kut u poi Blei: 

23. Kumtakein: 

“Thep mynsiem tylli ba U Blei Uwei, 

lalok ruh tang bad la ka Hok kawei. 

Bat skhem tyndin tang ia ka Sot kawei ; 

Nalor ki, baroh kiba lehnoh-ei, 

Da kiwei, shu lap ei, ym lab poi-Blei.” 

To long ki khun tip-brieu tip-Blei. 

Ban dup poi beh sha Ing U Blei, 

Ong la letlad na ka jong u Ltn^sbna, 

Sa ban poi sha khyndai pat0n|^ niamra. 



XI. KI DUWAI-DUPAT KYRPAD-KYRPON, 
KI TYMMEN HA ING NE HABAR HAPOH 
KA NIAM TIP-BLEI TIP-BRIEU KI KHASI. 


“A Blei, Najrong Natbian, Nongthau Nongbuh, 
Nongsei-rynnieng Nongsei-rta, 

Trai Kynrad, Nongsam-bynta, 

Nongbuh-bynta, A Blei Shi-hajar-Nguh! 

“Ai kein, kynrad, A! ka bor ka mynsiem, 

Ka buij ka akor, ka lad ka lynti, 

*‘Ban im ban koit da ba biang, met mynsiem, 
Ban khrau ka pyrkhat shi beit-shi-lynti, 

Ban nang tip ka laid ka ieng hok da ba biang, 
Ban duh ka longbieij longrain ka mangkariang. 
“Kal ka hok, Kynrad, yn nangiar ka buij ka akor, 
Ryngkat ka sngeu-thuh ka shemphang, shembuij 
shembor.” 

Baroh long “Kynrad shihajar-Nguh.” 


“A Blei Trai Kynrad, Nongsam-bynta -Nongbuh- 
bynta ! 

**Kumba la ieij la isynei hi mame Kynrad, 

Ba long la ka ing ka sem u tnum u tyndai, 

Ki khun ki ksieu, khunlung khunjien shi katne, 
Kynrad, 

Ym shym da ka buij ka bor ka Jong nga tynrai, 

**Hynrei da ka sambynta buhbynta hi ka joQg 
me kein, 

leij isynei hi, Kynrad, ba kin da long da mao 
brieu kein, 

Kin da phuh da phieng, da nangtip la ka iaid ka 
ieng babba, 

Ha ka lynti hok lynti sot shi rynhieng ha la ka 
rta, 

Barob bad kynthei bad shynrang ban dup sah 
burom kyrhai, 

Ka longkur ka longkha, Trai Kynrad, shi byllien 
shi byllai, 

“Kynthei ! — kin da kynthup kynbiang la ka long- 
ing da ba biang. 

Ban nym poi ha ka rain ka rem ka ban bam pyn- 
duh ’mat kylliang, 

Shynrang pat — ^kin da nang la ka sain ka tiah jali 
jaum — 

La ka ing ka sem, la i kur i kha baroh pyllun. 
Kin da bud baroh ia ka ’tiensnengkrau babha u 
longshua, 

Ka ’tien donhok donblei donsot naduh mynwei 
haduh mynta. 

Ban sahsot sahpyrto ha ka pyrthei ryngkat ha 
khmat phi U Kynrad, 

U Trai Nongthao, o Nongtbung Nongsei kat 
kane ka pyrthei — ^Hba stad, 

Kynrad shi hajar ngoh.” 

“A Trai Kyrtrad, Nongsei-rynSieng Nongsei-rta, 
Nongthepmynsiem ! 

Ba long da ka pang ka jhia shisha katne, 

Teij isynei hi kein Kynrad Marne. 

Uba don Uba ahong da lade hapoh met poh myn- 
siem. 

“Tang Marne hi kein nadub kpoh hadub pyrthei, 
Uba lab uba iai ka sumar-sukher ei. 

Don da ka lyngkhuh ka pakhuh kaba kum kano 
kano, 

Na ka um na ka Iyer na ka shit na ka syang, da 
kumno, 

Na ka bam na ka dih kaba kum kano, 

Ym lab tip ma nga u bynrieu, dei nangno. 

Ym lab longmau longdieng shisba keib ka met- 
brieu, 

Tang ban koit ban khiah nob keiS Kynrad u 
bynrieu. 

5}iad weng hi Marne kein, Kynrad, nadub mynta, 
Kbem met kbem pbad, pynbeit bi Marne ia u 
thied u jau: 

“La bam la dih la sumar la sukher ma ngi, ki 
bynrieu, 

Katba ai buij ai akor hi Marne la u brieu u brieu, 
Bym dei kaba shu thaunang tbaustad ma nga hi 
u bynrieu, 

Ba kaba da hukum hi ka jong Me nadub ba man 
brieu. 



Kajuh ka ja ka jbur hi me la bub; 
leij kien, Kynrad, ban thur kumba bub. 

"Haba da don hi ka let ka lait jong ngi u bynrieu, 
Haba da don hi da ka thau lade leh lade, 

Yn ong kumno, Kynrad, khrau nob da ka kyn- 
mau kyndit bynrieu, 

Naduh mynta ka miet ka sngi wei la ioh ka sneng 
ka krau, 

Ba yn num don shuh ka iaid bieij leh bieij ka 
ban poi mynsau. 

Map — sngewsynei — kein katba me idei i biang hi, 
Kynrad sbi hajar Nguh.” 



XI. KA JINGRWAI KI TYMMEN HAPOH 
KA NIAM TIP-BLEI TIP-BRIEU KI KHASI. 

Ko mynsiem jong nga, wau, pha khuslai aiu ! 

Ka pyrthei jongno, phan lah leit kit aiu? 

Pha la wan lyngkhuit shisha, phan leit ruh lyng- 
khuit, 

Don aiu ha pyrthei ba pha kwah ia kyrshut. 

1 . Pham tip du ba pham ju bam ei ei, 

Pham tip du ba pham ju dih ei-ei ? 

Pha bam pha dih, dei tang ban maramot ia 
la ka ing ba pha shong. 

Pha kup pha sem ruh tang ban sop shisha ia 
ka ing ba pha wan shong. 

2. Pha wan khnang ba yn bam la kawei. 

Pha wan ruh ban kamai la kawei. 

Pha bam pha kamai shisha da ba ia trei ia 
ktah lang bad kiwei. 

Pha shong pha sah ha Uwei bad Uba phan ia 
shong ryngkat lawei. 

3. Tang pham iaid kamai kyllut iaid mrad, 

Tang iaid synrap bad la u Kynrad; 

Kata to phan long kamai kajih, ba phan ioh 
bam shong-sngi hawei, 

Ha ing la u Kynrad Uwei, wei ym shym iap- 
ngiah sha ka duh ei. 

4. Wat pynrangbah ei ia la ka mon, 

Haramjad, ioh kylla mau-pyllon, 

Wei la kylla maupyllon, lashai lyoin shi lyoin 
sha niamra. 

Haei bneng haei khyndeu, ym lah ban tip 
shuh lashai khra shi khra. 

5. Kamai pynsbait ia ka Hok, kynrad, 

Wat peit diang peit mon ioh lap letlad, 
Kyrhai hangne, kyrhai hun suk bad ka hok 
khlem babe ia ei-ei. 

Haduh lashai ynda leit noh ruh kynjai hi 
ha la ing U Blei. 

